
De  Sidste  Dages  Hellige 


af  Præsident  David  O.  McKay 


Som  sidste  dages  hellige  bærer  vi  vidnesbyrd  til  verden 
om,  at  vi  har  det  samme  evangelium,  som  Jesus  Kristus  og 
Hans  apostle  prædikede. 

Jeg  indbyder  alle  dem,  som  ikke  er  vore,  til  at  »lægge 
alle  forudfattede  tanker,  lærdomme  og  al  personlig  fordom 
og  partiskhed  til  side«,  og  undersøge  de  principper,  som 
denne  Kirke  forfægter.  Besøg  de  folk,  som  har  sluttet  sig 
til  denne  Kirke,  og  læg  så  tavs,  ærbødigt,  mærke  til  de 
sandheder,  den  ene  efter  den  anden,  som  vil  blive  ført 
ind  i  sjælen,  og  se,  som  alle,  der  vil,  kan  se  og  vide,  at  der 
er  intet  i  denne  Kirke,  som  nogen  behøver  at  skamme 
sig  over. 

Gå  ind  i  et  hvilket  som  helst  sidste  dages  helligt  hjem, 
og  se  om  De  der  kan  finde  noget,  som  ikke  er  opløftende 
og  forædlende.  Tag  begyndelsen  til  dette  hjem.  Når 
parret  første  gang  knæler  ved  alteret  og  forener  deres  hæn- 
der i  den  hellige  ægteskabspagt,  havde  de  lært,  og  det 
brændte  i  deres  sjæle,  en  overbevisning  om  det  hellige 
ved  det  bånd,  som  skulle  binde  dem  sammen  i  ægtestan- 
den. Den  unge  mand  vidste,  at  han  tog  den  kvinde  til 
hustru  for  at  beskytte  og  elske  hende  ikke  alene  i  dette 
liv,  men  i  al  evighed.  Det  ægteskabsbånd  var  ikke  et, 
som  kunne  brydes  blot  på  grund  af  en  grille,  eller  blot  et 
skænderi,  som  kunne  opstå,  eller  fordi  man  måske  mødte 
en  eller  anden  vanskelighed.  De  indgik  denne  forpligtelse 
som  en  af  de  helligste  i  livet.  Sådan  var  begyndelsen  til 
dette  hjem.  Det  var  den  forpligtelse,  som  det  unge  ægtepar 
påtog  sig. 

Gå  ind  i  deres  hjem  efter  flere  års  ægteskab.  Deltag  i 
morgenandagten,  få  del  i  ånden,  og  se,  om  der  ikke  er  alt 
det,  som  De  ville  længes  efter  og  håbe  at  finde  i  et  ideelt 
hjem:  morgenbønnen,  velsignelsen  af  maden,  børnenes  del- 
tagelse i  morgenandagten,  faderens  farvelkys  til  hustru  og 
børn,  når  han  går  på  arbejde,  efterladende  sit  »Gud  vel- 
signe jer«  som  en  velsignelse  i  sit  hjem,  medens  han  er 
borte,  moderens  bøn  for  faderen  under  hans  daglige 
arbejde,  og  så  børnene  parat  til  at  gå  i  skole  —  hvad  der 
altsammen  viser,  hvor  dybt  forældrene  går  ind  for  deres 
egen  sjæls  og  deres  børns  sjæls  uddannelse  og  udvikling. 
Kom  tilbage  om  aftenen,  deltag  i  aftenbønnen,  og  se  på 
de  små,  når  de  knæler  ved  moderens  knæ,  lyt  til  den  bøn, 
der  stiger  op  fra  deres  sjæle. 


Se  i  dette,  hvis  De  kan,  nogen  som  helst  bitterhed  over 
menneskeheden.  Se  i  dette,  hvis  De  kan,  noget  som  helst, 
som  kan  rive  andres  trosbekendelse  ned.  Se  i  dette,  hvis 
De  kan,  noget  som  kunne  fornedre  et  lille  barns  sjæl.  De 
kan  ikke  finde  det,  De  kan  ikke  høre  det  i  det  sande 
sidste  dages  hellige  hjem.  Men  De  vil  finde  alt,  hvad  der 
er  forædlende  —  det  lille  barn,  som  beder  for  dem,  der  er 
omkring  det,  og  for  dem,  som  har  ansvaret  i  Kirken  og  i 
landet  ,beder  for  faderen,  hvis  han  tilfældigvis  er  ude  i 
en  eller  anden  forretning  —  det  lille  barns  hele  væsen 
bliver  draget  ind  i  det  store  princip,  kærlighed  og  velsig- 
nelse til  menneskeheden.  Sådant  et  hjem,  med  endnu  flere 
smukke  karakteregenskaber  end  dem  jeg  har  nævnt,  er 
den  sande  sidste  dages  helliges  hjem. 

Følg  den  mand,  når  han  går  ud  fra  dette  hjem  til  sit 
forretningsliv.  Hvad  er  hans  ambitioner?  Hvad  er  hans 
formål?  Hvis  han  følger  Kirkens  lærdomme,  vil  der  ikke 
være  noget,  som  kan  friste  ham  til  at  gå  bort  fra  ærlighe- 
dens eller  ærens  vej.  I  forretningssager  må  den  sidste  dages 
hellige  være  ærlig.  Ved  sociale  opgaver  må  han  være  ren, 
hvis  han  er  sand  mod  sin  religions  lærdomme.  Overfor 
landet  må  han  være  loyal,  ellers  kan  han  ikke  være  sand 
mod  de  lærdomme,  han  har  modtaget.  Han  må  være  sand 
overfor  alt.  Det  er  det  næsten  alt  omfattende  vidnesbyrd, 
at  vore  medlemmer  er  ærlige  og  fair,  at  deres  navn  på  et 
dokument,  eller  blot  deres  ord,  er  lige  så  godt  som  noget 
dokument  man  kan  trække  på.  Den  sidste  dages  hellige 
må  være  ærlig  og  oprigtig,  hvis  han  er  sand  mod  sine  lær- 
domme. 

Den  sidste  dages  helliges  religion  lærer  ham  at  arbejde. 
Lediggængeren  har  ingen  plads  i  Kirken.  Kast  et  blik  på 
denne  Kirkes  historie.  Gå  lidt  mere  end  et  kort  århundrede 
tilbage,  da  Vesten  mellem  bjergene  var  dækket  med  salvie- 
buske —  da  det  var  indianernes  og  prærieulvenes  hjem. 
Tænk  på  de  mænd  og  de  kvinder,  som  stod  ved  deres  side. 
Tænk  på  det  arbejde,  som  lå  foran  dem  —  de  furer  der 
skulle  pløjes,  de  grøfter,  der  skulle  graves,  de  salviebuske, 
der  skulle  ryddes,  de  broer,  der  skulle  bygges,  det  vand, 
der  skulle  ledes  ned  fra  bjergbækkene,  for  at  landet  kunne 
blive  overrislet,  når  sæden  var  sået.  Tænk  på  de  vanske- 
ligheder, der  skulle  udholdes,  og  om  der  er  noget  i  de 
sidste   dages   helliges   religion,    der   lærer   et   menneske    at 

være  doven.  Evangeliet  lærer  os,  at  vi  skal  arbejde,  og 
de  sidste  dages  hellige  går  nu  fremad  på  mange  fronter, 
akkurat  som  de  tidlige  pionermedlemmer,  først  i  Midt- 
vesten og  senere  i   Vesten  og  andre  af  Kirkens  kolonier. 

Et  menneske  kan  ikke  udvikle  egenkærlighed  og  være 
en  sidste  dages  hellig.  Han  kan  simpelthen  ikke.  Det  er 
næsten  lige  så  umuligt  som  at  komme  ind  i  Guds  Rige 
uden  at  blive  født  påny.  Jesus  sagde,  at  det  kunne  ikke 
gøres;  og  det  menneske,  som  virkelig  er  en  sidste  dages 
hellig,  kan  simpelthen  ikke  udvikle  egenkærlighedens 
ånd.  Det  er  ikke  Kristi  Ånd.  Kristi  Ånd  er  uegennyttighe- 
dens ånd,  den  at  velsigne  andre,  og  hele  de  sidste  dages  hel- 
liges mission  er  at  velsigne  andre. 

Derfor  sender  vi  missionærer  ud  i  marken.  Hvilket  mo- 
tiv tager  en  missionær  fra  sine  kære  for  at  gå  ud  i  verden? 
Det  motiv  at  velsigne  menneskeheden.  Han  er  villig  til  at 
ofre  sine  følelser  ,sin  kærlighed  til  livets  bekvemmelighe- 
der, for  at  gå  ud  og  velsigne  menneskeheden  og  —  ligesom 


den  gamle  Paulus  —  give  dem  Jesu  Kristi  evangelium. 
Hvorfor?  Fordi  han  føler,  at  det  er  Guds  kraft  til  frelse. 
Men  fremfor  alt  står  Jesu  Kristi  Kirke  af  Sidste  Dages 
Hellige  for  det,  som  udgør  evigt  liv  og  evig  lykke.  Den  læ- 
rer, at  Gud  er  en  person,  en  som  elsker  os,  en  som  har 
sympati  for  os,  en  som  vil  høre  vore  bønner,  en  som  søger 
at  bringe  os  op  til  sig,  så  vi  kan  forstå  lovene,  således 
som  Han  forstår  dem,  så  vi  kan  få  evig  fremgang.  Den 
lærer  os,  at  Jesus  er  vor  Ældste  Broder,  at  Han  gik  gen- 
nem denne  verden  og  blev  fristet  som  vi,  at  Han  overvandt 
verden  og  blev  modtaget  i  himmelen,  at  medens  Han  var 
på  jorden,  gengav  Han  evangeliet,  den  lovkode,  de  prin- 
cipper, hvorved  menneskeheden  kan  komme  tilbage  til 
Guds  nærhed  og  evigt  fryde  sig  over  den. 


M**ld  €>,  tfWi 

FRELSERE  PÅ  ZIO\S  RJER« 


Tale  af  præsident  Joseph  Fielding  Smith 
ved  indvielsen  af  Oakland  Templet. 


Mine  elskede  brødre  og  søstre,  mit  hjerte  er  bevæget. 
Dette  er  en  højtidelig  stund.  Dette  er  et  Herrens  hus, 
det  helligste  sted,  et  sted,  hvor  de  medlemmer  af  Kirken, 
som  elsker  sandheden,  som  holder  fast  ved  den,  kan  kom- 
me og  dyrke  Gud  —  ikke  blot  for  at  udøse  deres  sjæle  til 
vor  Himmelske  Fader,  men  de  vil  komme  ind  i  denne 
bygning  for  at  udføre  et  stort  arbejde:  for  det  første  for 
sig  selv,  den  velgerning  som  vil  vare  for  evigt,  men  ligele- 
des for  at  udføre  arbejde  for  dem,  som  er  ærlige  og  op- 
rigtige og  som  er  gået  på  den  anden  side  —  de  som  var 
så  uheldige,  at  de  levede  på  jorden,  da  evangeliets  sand- 
hed og  dets  ordinancer  ikke  fandtes.  I  mange  slægtled 
ned  gennem  tiderne  vandrede  menneskene  i  mørke,  og 
Satan  havde  tilsyneladende  overtaget,  og  dog  var  der  på 
jorden  mange,  som  var  ærlige  og  sande  og  trofaste  efter 
deres  bedste  overbevisning. 

Evangeliets  lys  var  ikke  på  jorden,  og  dog  har  vi  alle- 
sammen forfædre,  som  var  ærlige,  oprigtige,  værdige,  som 
gjorde  det  bedste  de  kunne  på  den  tid,  da  det  åndelige 
mørke  herskede,  ført  på  afveje  af  Satan,  som  fandt  en 
plads  i  menneskenes  børns  hjerter.  Og  sandhedens  lys, 
lyset  fra  Jesu  Kristi  evangelium,  var  gået  ud.  Og  derfor 
var  vore  fædre  og  mødre  i  de  forbigangne  tider  tvunget 
til  at  vandre  i  åndeligt  mørke.  Herren  har  ikke  glemt  dem, 
og  mange  af  dem  var  akkurat  lige  så  fromme  og  oprigtige 
med  den  smule  kundskab  og  forståelse  som  de  havde, 
som  vi  er.  Herren  har  ikke  glemt  dem,  og  derfor  er  vi, 
deres  afkom,  i  Tidernes  Fyldes  Uddeling  blevet  velsignet 
med  det  store  privilegium  at  kunne  udføre  de  hellige  ordi- 
nancer på  hellige  steder  for  vore  fædre  og  vore  mødre  fra 


de  forskellige  generationer,  da  åndeligt  mørke  herskede  på 
jorden.  Herren  har  ikke  glemt  dem,  og  mange  af  dem  er 
akkurat  lige  så  fromme  og  oprigtige  i  det  de  gjorde  og 
den  måde  de  levede  på,  som  vi  måske  er. 

I  dag  har  vi  fået  pålagt  et  ansvar.  Vi  bærer  på  en  gæld 
til  dem,  som  er  gået  forud.  Den  gæld  må  vi  betale.  Derfor 
skal  vi  være  taknemmelige  mod  vor  Himmelske  Fader  for 
de  privilegier  vi  har  til  at  komme  til  et  helligt  sted  og 
som  stedfortrædere  gøre  det  for  dem,  som  de  ikke  selv 
kunne  gøre,  så  de  kan  gå  videre  til  ophøjelsen,  til  fylden 
i  vor  Faders  Rige.  Vi  har  en  mission  at  udføre,  en  stor 
mission  som  frelsere  på  Zions  Bjerg,  frelsere  i  Herrens 
templer.  Vi  må  udføre  arbejdet  for  dem,  som  er  gået  frem 
i  disse  mange  år  og  som  uden  tvivl  har  set  fremad  mod 
den  tid,  der  skulle  komme,  da  sandhedens  lys  og  ophøjel- 
sens ordinancer  kunne  blive  givet  til  dem,  selvom  de 
kommer  til  dem  ved  stedfortræder. 

Hvor  taknemmelige  burde  vi  ikke  være  for  disse  Her- 
rens templer  —  hellige  steder.  Intet  urent  vil  få  lov  til  at 
komme  ind  i  denne  bygning,  og  når  vi  kan  gå  gennem 
dørene  skulle  vi  komme  med  en  ånd  af  tro,  ydmyghed 
og  beslutsomhed  ,ikke  blot  til  gavn  for  os  selv,  men  også 
for  at  velsigne  og  overgive  ophøjelsens  velsignelser  til  vore 
kære,  som  er  gået  forud.  Brødre  og  søstre,  tag  tiden  iagt. 
Kom  til  dette  hellige  sted,  men  kom  værdige  for  at  udføre 
det  arbejde,  som  er  nødvendigt  til  frelse,  ikke  blot  for  jer 
selv,  men  for  dem,  som  er  gået  forud.  De  venter  på,  at  vi 
skal  handle. 

Jeg  velsigner  jer  i  Jesu  Kristi  navn.  Amen. 

»Jesus  svarede  og  sagde  til  dem:  Sandelig  siger 
jeg  eder:  hvis  I  har  tro  og  ikke  tvivler  ,vil  I  ikke 
alene  kunne  gøre  dette  med  figentræet,  men  om  I  så 
ville  sige  dette  bjerg:  Løft  dig  op  og  kast  dig  i  havet, 
så  skal  det  ske.«  (Matt.  21:21). 

Dagen  efter,  at  Jesus  havde  jaget  vekselererne  ud 
af  templet  i  Jerusalen,  gav  Han  sine  disciple  en 
vigtig  lektie  om  tro. 

Han  havde  tilbragt  natten  i  Betania,  og  da  Han 
vendte  tilbage  til  Jerusalen  om  morgenen,  blev  Han 
sulten.  Han  så  et  figentræ,  da  han  gik  ned  ad  vejen. 
Han  gik  hen  til  træet,  idet  Han  tænkte,  at  Han  ville 
spise  nogle  af  figenerne.  Men  Han  fandt,  at  der  ikke 
var  nogen  frugt  på  træet,  kun  blade.  Jesus  gjorde 
da  noget,  som  viste  Hans  usædvanlige  tros  magt. 
Han  sagde,  at  figentræet  aldrig  mere  ville  bære 
frugt.  I  løbet  af  få  minutter  begyndte  træet  at  visne 
og  tørre  ud.  Hans  disciple,  som  var  med  Ham,  var 
forbløffede  over  den  kendsgerning,  at  træet  ville 
visne  og  tørre  ud  på  Jesu  befaling.  Det  var  gennem 
tro,  at  Jesus  havde  været  i  stand  til  at  gøre  dette. 

Jesus  forklarede  så  sine  disciple,  at  hvis  de  havde 
tro  og  ikke  tvivlede,  kunne  de  også  gøre,  ikke  alene 
hvad  Han  havde  gjort  med  figentræet,  men  de  kunne 
sige  til  et  bjerg,  at  det  skulle  kaste  sig  i  havet,  og 
bjerget  ville  flytte  sig.  Jesus  fortsatte  så  med  at 
fortælle  dem,  at  ligegyldigt  hvad  de  bad  om  i  bøn, 
ville  de  kunne  få  det,  hvis  de  virkelig  troede,  at  de 
kunne. 

»Alt,  hvad  I  beder  om  i  jeres  bøn,  det  skal  I 
få,  hvis  I  tror.«  (Matt.  21:22). 


Når  folk  lærer  om  Kirken,  tror  mange  af  dem, 
at  hvad  missionærerne  fortæller  dem,  er  sandt. 
Virkelig  at  tro  på  noget,  oprigtigt  at  tro,  at  man  kan 
udføre  noget,  er  tro. 

I  vort  jordiske  liv  kan  vi  ikke  huske,  at  vi  tid- 
ligere har  levet  i  vor  himmelske  Faders  nærhed, 
denne  erindring  er  viseligt  fjernet  for  at  give  os 
en  mulighed  for  at  udvikle  tro  og  lydighed,  men  selv 
om  vi  ikke  ser  vor  himmelske  Fader  eller  husker  at 
have  set  Ham,  ved  vi,  at  Han  eksisterer,  fordi  vi  har 
tro  på,  at  Han  er  til.  Tro  er  ikke  alene  vigtig  til  at 
hjælpe  os  til  at  vide,  at  Gud  lever,  og  at  Jesus  Kri- 
stus er  Hans  Søn  og  vor  Forløser,  og  at  den  bedste 
måde  at  leve  på  er  at  leve  i  overensstemmelse  med 
evangeliets  plan,  men  tro  er  vigtig  i  hele  vor  levevis 
dag  for  dag. 

Tro  er  ligesom  omvendelse  en  meget  vigtig  hoved- 
bestanddel af  al  fremgang.  En  veludviklet  tro  kan 
udføre  det  ,som  ville  synes  umuligt  som  i  tilfældet 
med  det  visnede  figentræ.  Når  ældster  velsigner  de 
syge  og  de  bliver  raske,  synes  nogle  mennesker,  at 
en  så  vidunderlig  ting  er  næsten  umulig. 

I  virkeligheden  er  intet,  som  er  retfærdigt,  godt, 
passende  eller  i  overensstemmelse  med  de  evige 
love,  umuligt  for  det  menneske,  som  har  stor  tro  — 
og  enhver,  gammel  eller  ung,  kan  udøve  stor  tro, 
hvis  han  har  et  virkeligt  ønske  om  det,  har  en 
bøn  i  sit  hjerte  og  lever  retskaffent. 

R.  Earl  Sorenson, 
missionspræsident. 

af  Eldred  G.  Smith,  Kirkens  patriark, 
Tale  ved  Generalkonferencen  i  Salt  Lake  City,  oktober  1962 


Jeg  beder  om  Herrens  velsignelse,  medens  jeg  står  her, 
at  de  bønner  som  er  blevet  opsendt  for  dem,  som  skal  tale, 
også  må  blive  besvaret  for  mig. 

Jesu  Kristi  evangelium  er  vejen  til  frelse  og  ophøjelse 
eller  vejen  til  fuldkommenhed.  Der  er  mange  skridt  til 
fuldkommenhed.  Mange  af  dem  er  blevet  omtalt  af  ta- 
lerne ved  denne  konference.  Opfyldelse  af  ordinancerne 
er  af  livsvigtig  betydning. 

Der  er  en  anden  tanke,  som  jeg  gerne  vil  hentyde  til 
idag.  Der  er  mange  gode  lektier  i  fortællingen  om  Job. 
Jeg  har  fundet  en,  som  jeg  gerne  vil  henvise  til  idag. 
Den  afslører  et  bestemt  princip,  som  jeg  tror  er  af  livsvig- 
tig betydning  og  gavnligt  for  mange. 

»Nu  hændte  det  en  dag,  at  Guds  sønner  kom  og  trådte 
frem   for   Herren,    og   iblandt    dem   kom    også    Satan. 

Herren  spurgte  Satan:  »Hvor  kommer  du  fra?«  Satan 
svarede  Herren:  »Jeg  har  gennemvandret  Jorden  på  kryds 
og  tværs«. 

Herren  spurgte  da  Satan:  »Har  du  lagt  mærke  til  min 
tjener,  Job?  Der  findes  ingen  som  han  på  jorden,  så 
from  og  retsindig  en  mand,  som  frygter  Gud  og  viger  fra 
det  onde.« 

Men  Satan  svarede  Herren:  »Mon  det  er  for  intet,  Job 
frygter   Gud? 

Har  du  ikke  omgærdet  ham  og  hans  hus  og  alt,  hvad 
han  ejer,  på  alle  kanter?  Hans  hænders  idræt  har  du  vel- 
signet, og  hans  hjorde  breder  sig  i  landet. 

Men  ræk  engang  din  hånd  ud  og  rør  ved  alt,  hvad  han 
ejer!  Sandelig,  han  vil  forbande  dig  lige  op  i  dit  ansigt!« 

Da  sagde  Herren  til  Satan:  »Se,  alt,  hvad  han  ejer,  er 
i  din  hånd;  kun  mod  ham  selv  må  du  ikke  udrække  din 
hånd!«  Så  gik  Satan  bort  fra  Herrens  åsyn.«  (Job  1:6 — 12). 

Som  resultat  af  dette  mistede  Job  al  sin  rigdom  og  alle 
sine  ejendele.  Og  dog  forbandede  Job  ikke  Gud.  Han  ved- 
blev at  være  trofast  og  sand.  Han  sagde:  »Nøgen  kom 
jeg  af  moders  skød,  og  nøgen  vender  jeg  did  tilbage.  Her- 
ren gav,  og  Herren  tog,  Herrens  navn  være  lovet!«  (Ibid., 
1:21). 

»Nu  hændte  det  en  dag,  at  Guds  sønner  kom  og  trådte 
frem  for  Herren,  og  iblandt  dem  kom  også  Satan  og 
trådte   frem  for   Ham. 

Herren  spurgte  da  Satan:  »Har  du  lagt  mærke  til  min 
tjener  Job?  Der  findes  ingen  som  han  på  jorden,  så  from 
og  retsindig  en  mand,  som  frygter  Gud  og  viger  fra  det 
onde.  Endnu  holder  han  fast  ved  sin  fromhed,  og  uden 
grund  har  du  ægget  mig  til  at  ødelægge  ham!««  (Ibid., 
2:1,3). 

Hvem  har  ikke  følt  en  eller  anden  gang,  at  Herren  har 
vendt  sig  imod  ham  uden  grund?  Vi  kommer  allesammen 
undertiden  til  et  tidspunkt,  hvor  jeg  tror  vi  føler  det, 
som  om  alt  er  vendt  imod  os.  Vi  har  haft  vanskeligheder 
og  prøvelser  og  sygdom. 

Og  atter:  »Men  Satan  svarede  Herren:  »Hud  for  hud!  En 
mand  giver  alt,  hvad  han  ejer,  for  sit  liv! 

Men  ræk  engang  din  hånd  ud  og  rør  ved  hans  ben  og 
kød!  Sandelig,  han  vil  forbande  dig  lige  op  i  dit  ansigt!« 


Da  sagde  Herren  til  Satan:  »Se,  han  er  i  din  hånd;  kun 
skal  du  skåne  hans  liv!««    (Ibid.,  2:4 — 6). 

Med  andre  ord  kunne  Satan  nu  gå  videre  og  gøre  alt, 
hvad  han  ønskede  ved  Job,  undtagen  at  han  ikke  kunne 
tage  hans  liv.  Og  endnu  engang,  til  trods  for  al  den  fysi- 
ske lidelse  Job  blev  underkastet,  viste  han  sig  trofast,  for- 
kyndte sit  vidnesbyrd  om,  at  opstandelsen  var  virkelig.  Han 
erklærede  med  de  udødelige  ord:  »Men  jeg  ved,  at  min 
Løser  lever,  over  støvet  vil  en  Forsvarer  stå  frem. 

Når  min  sønderslidte  hud  er  borte,  skal  jeg  ud  fra  mit 
kød  skue  Gud.«    (Ibid.,  19:  25—26). 

Til  slut  anerkendte  Gud  Job  og  tilbagegav  ham  mange- 
fold alle  hans  ejendele  i  overflod. 

Når  vi  går  tilbage  til  fortællingen  for  at  komme  til  det 
princip  jeg  tænkte  på,  lægger  vi  mærke  til,  at  Satan  kun 
havde  magt  til  at  gøre,  hvad  Gud  gav  ham  tilladelse  til  at 
gøre.  Satan  vandt  ikke  kampen  i  himmelen.  Han  blev  ka- 
stet ud  af  himmelen  for  at  gøre,  hvad  Herren  ønskede 
han  skulle  gøre,  sætte  mennesket  på  prøve  og  pine  det. 
Satan  har  derfor  kun  magt  på  denne  jord  så  meget, 
som  Herren  tillader  det,  og  efter  hvordan  vi  giver  efter 
for  hans  fristelser. 

Tror  du,  at  en  retfærdig  Gud  ville  tillade  Satan  at  prøve 
os  ud  over  vor  magt  til  at  stå  imod?  Derfor  vil  Herren 
altid  give  os  kraft  til  at  stå  imod,  hvis  vi  vil  forblive  sande 
og  trofaste  til  enden  og  søge  Herren  og  Hans  vejledning 
i  alle  prøverne  og  vanskelighederne,  selvom  vi  måske  synes 
de  er  uretfærdige.  Vi  må  næsten  alle  i  dette  liv  erfare 
nogen  sygdom,  besværligheder,  økonomiske  vanskeligheder, 
mange  er  endda  født  med  vanskeligheder  og  handicap  ikke 
på  grund  af  deres  egen  fejl,  så  vidt  vi  kan  se  det,  men  fordi 
det  er  den  del,  som  Herren  ønsker  vi  skal  gå  igennem  som 
en  prøvelse  og  fristelse,  for  at  se,  om  vi  vil  vise  os  trofaste 
til  enden,  til  trods  for  disse  forhold,  der  så  vidt  os  angår 
er  uden  grund. 

Hvorfor  sagde  Herren  da  først  til  Satan:  »kun  mod  ham 
selv  må  du  ikke  udrække  din  hånd.«?  Herren  kendte  Job 
så  Job  blev  skridt  for  skridt  styrket  og  fik  mere  kraft. 
Havde  Herren  i  begyndelsen  sagt:  »Nuvel,  Lucifer,  du 
kan  få  fuldstændig  magt  over  Job,  du  kan  gøre  alt  hvad 
du  ønsker  ved  ham,  undtagen  at  du  ikke  må  tage  hans 
liv,«  tvivler  jeg  på,  om  Job  ville  have  haft  styrke  til  al 
modstå  alt  det,  han  gik  igennem,  og  dog  være  forblevet 
trofast.  Men  efter  Herrens  visdom  fik  han  blot  en  del  af 
det  ad  gangen.  På  denne  måde  blev  han  styrket,  ved  det 
første  skridt  tilstrækkeligt  til  at  tage  det  næste  skridt.  Og 
da  han  havde  vist  sig  at  være  trofast  til  enden,  gengav 
Herren  ham  alle  hans  velsignelser  mangefold,  da  han  på 
denne  måde  var  blevet  i  den  grad  fuldkommen. 

Ingen  er  undtaget  fra  Satans  prøvelser  og  fristelser. 
Selv  ikke  Frelseren  selv,  efter  at  Han  havde  fastet  i  fyrre- 
tyve dage  og  var  fysisk  svækket  ud  over  nogen  normal 
dødeligs  styrke!  Så  kom  Satan  til  Frelseren  for  at  prøve 
Ham  og  friste  Ham,  først  på  Hans  svageste  punkt  i  hun- 
gerens time,  idet  han  sagde:  »...  Hvis  du  er  Guds  Søn, 
r'    s'",   at    stenene   d*r   skal   blive   til   brød.«    (Matt.    4:3). 

Appetittens  prøve,  en  appel  om  trøst  for  lidelse  og  smerte! 
Så  kom  han  med  magtens  og  rigdommens  prøve.  Herren, 
som  vidste  hvem  han  var,  og  som  havde  styrke,  sagde: 
»Vig  bort,  Satan!«    [Ibid.,  4:10). 

Hvis  vor  Herre  og  Frelser  ikke  blev  sparet  for  Satans 
prøvelser  og  fristelser,  så  bliver  vi  det  heller  ikke,  og  vi 
må  også  prøve  os  selv  i  alt,  hvad  Herren  ønsker  at  befri 
Satan  for,  prøve  os,  sætte  os  på  prøve,  så  vi  også  kan 
blive  fuldkomne.  Men  husk,  at  Herren  altid  vil  give  os 
kraft  til  at  modstå  de  fristelser,  som  kommer  over  os, 
hvis  vi  blot  vil  tage  imod  Herrens  vejlednnig  og  anerkende 
Hans  inspiration  og  bede  Ham  om  hjælp.  Skønt  vi  til  tider 
kan  give  efter  for  fristelser,  lukker  Herren  dog  ikke  døren 
bag  os.  Der  er  stadig  omvendelsens  dør  åben  og  en  vej 
til  at  komme  tilbage.  Herren  er  så  barmhjertig. 

For  at  vi  kan  blive  fuldkomne  må  vi,  foruden  at  udføre 
evangeliets  ordinancer,  også  have  styrke,  så  Herren  kan 
sige  til  Satan,  med  henblik  på  os  eller  med  henblik  på 
dig:  »Nuvel,  Lucifer,  du  kan  få  fuldstændig  magt  over  ham, 
kun  må  du  ikke  tage  hans  liv.«  Hvis  vi  skal  blive  fuld- 
komne, må  vi  være  i  stand  til  at  modstå  den  prøve,  akku- 


rat som  Job  gjorde  det,  et  eller  andet  sted  i  vort  liv. 
Derfor  vil  jeg  gerne  sige  til  alle,  vær  tålmodige,  vær  tro- 
faste, kald  på  Herren  og  søg  Hans  hjælp,  og  Han  vil 
ikke  holde  sine  velsignelser  tilbage  fra  os.  Til  slut  kan  alle 
stå  som  Job  og  erklære:  »Jeg  ved,  at  Gud  lever«,  således 
som  jeg  erklærer,  at  Gud  lever  og  besvarer  vore  bønner, 
at  Han  hersker  over  sit  folk  her  på  jorden.  Han  er  i  sand- 
hed vor  Fader  og  Hersker,  en  Venlig  og  Kærlig  Fader,  og 
har  i  disse  de  sidste  dage  gengivet  Jesu  Kristi  evangelium 
til  os,  hvorved  vi,  hvis  vi  vil  anerkende  Hans  evangelium, 
anerkende  Ham  og  anerkende  de  ordinancer,  der  hører 
dertil  ,igen  kan  vende  tilbage  til  Ham,  ophøjet  i  Hans 
rige.  N 

Jeg  vil  gerne  føje  mit  vidnesbyrd  til  dem,  som  er  blevet 
båret  ved  denne  konference,  at  jeg  også  ved,  at  Gud  lever, 
og  at  Han  besvarer  bønner,  og  at  Jesu  Kristi  evangelium 
er  blevet  gengivet  i  denne  den  sidste  uddeling  gennem 
Hans  Profet  Joseph  Smith,  og  at  vor  nuværende  Profet  og 
Præsident,  David  O.  McKay,  ligeledes  er  en  Guds  profet, 
der  styrer  Hans  værk  her  på  jorden.  Og  det  bærer  jeg  vidne 
om  i  Jesu  Kristi  navn.  Amen. 


Kirken  f ©rtæller  om  fremgangen  i  1964 


En  fremgang  på  117A65  i  løbet  af  året. 


Det  samlede  medlemstal  i  Jesu  Kristi  Kirke  af  Sidste  Da- 
ges Hellige  ved  slutningen  af  1964  var  2.234.916. 

Dette  tal,  som  repræsenterer  en  fremgang  på  117.465 
medlemmer,  blev  oplæst  som  en  del  af  den  årlige  rapport 
ved  forretningsmødet  tirsdag  morgen  den  6.  april  under 
den  135.  Generalkonference. 

Ældste  Joseph  Anderson,  det  Første  Præsidentskabs 
sekretær  og  sekretær  for  konferencen,  oplæste  den  statisti- 
ske rapport. 

Den  viste,  at  medlemstallet  ved  slutningen  af  året  i  sta- 
vene var   1.801.571   og  i  missionerne  433.345. 

Fremgangen  var  repræsenteret  ved  56.597  børn  velsignet 
i  stave  og  missioner,  49.094  børn,  som  i  forvejen  var  vel- 
signet, døbt,  og  93.483  nyomvendte  døbt  i  stave  og  mis- 
sioner i  årets  løb. 

Der  var  ialt  282.000  medlemmer  af  det  aronske  præste- 
dømme, nemlig  97.817  diakoner,  76.999  lærere  og  107.184 
præster. 

I  det  melkisedekske  præstedømme  var  der  ialt  272.020, 
nemlig  188.552  ældster,  22.165  halvfjerdser  og  61.303  høj- 
præster. 

Det  samlede  antal  på  554.020  bærere  af  præstedømmet 
repræsenterede  en  fremgang  på  26.097. 


Medlemstallet  eller  tilstedeværelse  i  hjælpeorganisatio- 
nerne var  ved  slutningen  af  året: 

Hjælpeforeningen    (medlemstal),   274.703. 

Søndagsskolen  (gennemsnitlig  tilstede),  807.659. 

Unge  Mænds  Forening  (indskrevne),  293.731. 

Unge  Kvinders  Forening  (indskrevne),  276.228. 

Primary  (indskrevne  børn),  413.510. 

Andre  punkter  af  interesse  vedrørte  Velfærdsplanen  og 
missionær-statistikker: 

83.315  personer  var  blevet  hjulpet  af  Velfærdsplanen 
i  løbet  af  året,  med  6.509  personer  anbragt  i  indbringende 
stillinger:  75.247  arbejdsdage  var  skænket  til  Velfærdspla- 
nen. 

Missionærstatistikken  var  følgende:  Antal  af  missionærer 
ved  slutningen  af  1964,  som  arbejdede  efter  kaldelse  fra  det 
Første  Præsidentskab  på  fuldtidsmissioner,  11.371. 

Antallet  af  lokal-missionærer  (fuldtids  og  deltids),  som 
arbejdede  i  missionerne  ved  slutningen  af  1964,  var  228. 

Antallet  af  stavsmissionærer  ved  slutningen  af  året  var 
4.672. 

Det  samlede  antal  af  missionærer  var  ved  slutningen 
af  året  16.271. 

fFra  Deseret  News). 

SPØRGSMÅL 


Af    Joseph    Fielding    Smith,    præsident    for    De    Tolv    Apostles    Råd 


Var  der  fysiske  deformiteter  i  forudtilværelsen? 


Spørgsmål: 

Da  vi  diskuterede  evangeliets  principper  og  tilstanden  i 
forudtilværelsen,  blev  det  spørgsmål  stillet,  om  de,  som 
er  født  til  denne  verden  med  en  eller  anden  mental  eller 
fysisk  defekt,  blev  straffet  for  handlinger,  som  de  havde 
begået  i  åndeverdenen,  eller  ej.  Vi  beder  Dem  afgøre  om 
denne  lære  er  sand  eller  ikke.  For  mig  synes  det  ikke 
at  være  en  rimelig  lære. 

Svar: 

Det  simple  svar  på  dette  spørgsmål  er,  at  den  ikke  er 
sand  og  er  uden  den  mindste  tøddel  af  retfærdighed.  Her- 
ren åbenbarede  følgende  til  Profeten  Joseph  Smith: 

»Hver  menneskeånd  var  uskyldig  i  begyndelsen,  og  da 
Gud  havde  forløst  mennesket  fra  faldet,  blev  menneskene 
. . .  atter  uskyldige  for  Gud. 

Men  den  onde  kommer  og  borttager  lyset  og  sandheden 
fra  menneskenes  børn  på  grund  af  ulydighed  og  fædrenes 
traditioner.«    (L.   og  P.  38:39). 

Vi  må  fornuftigvis  slutte,  at  en  fysisk  defekt  ved  føds- 
len skyldes  et  eller  andet  uheld  eller  anden  grund,  som 
kan  tillægges  forhold  i  denne  tilværelse,  og  ikke  en  før- 
dødelig defekt  eller  straf  i  åndeverdenen.  Da  disciplene 
kom  til  Frelseren  og  stillede  spørgsmålet  om  manden,  som 
var  født  blind,  nemlig  spørgsmålet  om  han  havde  fået 
denne  defekt  på  grund  af  forhold  i  åndeverdenen,  forsik- 
rede han  dem  om,  at  det  ikke  var  tilfældet.  Vi  har  grund 
til  at  tro,  at  enhver  ånd,  som  kommer  ind  i  denne  verden, 
var  hel  og  fri  for  sådanne  defekter  i  forudtilværelsen. 

Moral  er  øjensynlig  underkastet  love,  der  er  langt  fra 
dem,  som  eksisterer  i  åndeverdenen.  Medfødte  defekter  må 
anses  for  at  skyldes  uheldige  forhold,  der  har  været  frem- 
herskende i  denne  dødelige  verden.  Vi  kom  her  i  en  ver- 
den, der  er  underkastet  dødelige  forhold.  Sygdom,  syge- 
lighed, deformiteter  og  den  slags  må  anses  for  at  være 
uheldige  tilstande,  som  er  begrænset  til  de  ufuldkomne 
forhold  i  dødeligheden.  Det  synes  ikke  at  være  i  overens- 
stemmelse med  himmelske  betingelser,  al  defekter  af  fysisk 
natur,  som  øjensynlig  tilhører  legemet,  ikke  ånden,  eksiste- 
rede i  åndeverdenen. 

Vi  lærer  udtrykkelig  i  skriften,  at  vi,  børnene  af  denne 
verden,  er  Guds  afkom.  Dette  har  vi  lært  i  skriften.  Her 
er  to  skriftsteder,  som  er  anerkendt  af  alle  sidste  dages 
hellige  og  som  dækker  dette  punkt.  Del  ene  er  i  det  syn, 


som  Profeten  Joseph  Smith  og  Sidney  Rigdon  fik  den 
16.  februar  1832,  da  de  lærte,  at  menneskenes  børn  er 
åndelige  »sønner  og  døtre,  født  af  Gud.«  (Ibid.,  76:24). 
Den  anden  er  i  den  profetiske  udtalelse,  som  apostlen 
Paulus  fremsatte,  da  han  stod  på  Areopagus  og  under- 
viste grækerne,  foran  alteret  med  indskriften:  »FOR  EN 
UKENDT  GUD«.  Øjensynligt  havde  disse  grækere  foran 
sig  en  udtalelse  om,  at  vi  er  Guds  »afkom«.  Derfor  hen- 
ledte Paulus  i  sin  forelæsning  deres  opmærksomhed  på 
denne  korrekte  udtalelse,  og  diskuterede  derfor  angående 
den  rette  dyrkelse  af  det  Øverste  Væsen,  idet  han  henledte 
deres  opmærksomhed  på,  at  selv  i  deres  nationale  tro 
dyrkede  de  uafvidende  den  Guddommelige  Skaber,  og  han 
sagde  til  dem: 

»Gud,  som  har  skabt  verden  og  alt,  hvad  der  er  i  den, 
han,  som  er  himmelens  og  jordens  herre,  bor  ikke  i  temp- 
ler, gjorte  med  hænder. 

Han  tjenes  heller  ikke  af  menneskers  hænder,  som  om 
han  trængte  til  noget,  han,  som  jo  selv  giver  alle  liv  og 
ånde  og  alt  andet. 

Og  han  lod  alle  folk  nedstamme  fra  ét  menneske  og  lod 
dem  bosætte  sig  på  hele  jordens  flade,  og  han  fastsatte 
bestemte  tider  og  landegrænser  for  dem, 

for  at  de  skulle  søge  Gud,  om  de  dog  kunne  famle  sig 
frem  til  ham  og  finde  ham,  så  sandt  han  ikke  er  langt  fra 
en  eneste  af  os; 

thi  i  ham  lever  og  røres  og  er  vi  , sådan  som  nogle  af 
jeres  digtere  har  sagt:  »Thi  vi  er  også  af  hans  slægt.« 

Når  vi  nu  er  af  Guds  slægt,  må  vi  ikke  mene,  at  Gud- 
dommen er  lig  guld  eller  sølv  eller  sten,  formet  ved  men- 
neskers kunst  og  smilde.«    (Ap.  Gern.  17:24 — 29). 

Den  tanke,  at  folk  kunne  være  deforme,  blinde  eller  på 
anden  måde  lemlæstede,  før  de  blev  født,  ser  det  ud  til, 
at  man  troede  i  gamle  dage. 

Det  er  imidlertid  en  latterlig  tanke,  at  Guds  åndelige 
afkom  skulle  være  underkastet  åndelige  defekter,  før  de 
blev  født  i  dødeligheden.  Vi  er  underkastet  alle  de  om- 
skiftelser, som  kommer  med  en  timelig  tilværelse,  sygdom 
og  fysiske  defekter  så  vel  som  sundhed,  men  den  slags 
ting  vil  ikke  eksistere  i  åndeverdenen,  heller  ikke  i  Guds 
Rige  efter  opstandelsen.  Herren  har  gjort  dette  fuldstæn- 
dig klart. 

Joseph    Fielding   Smith. 

Så  er  konferencerne  overstået  for  denne  gang  med  mange 
dejlige  møder  til  vor  belæring.  Om  tre  korte  uger  har  Hjæl- 
peforeningen sommerferie;  vi  under  jer  alle,  som  har  slidt 
i  denne  sæson,  en  rigtig  god  ferie;  vi  håber  I  vil  samle 
mange  kræfter  og  megen  energi  til  næste  sæsons  store 
»slag«.  Indtil  da  beder  vi  jer  forberede  jer  til  at  tage  fat 
på  »Hjemmeprogrammet«,  følge  med  i  »STJERNEN«,  læse 
artiklerne  fra  Hjælpeforeningen  om  og  om  igen,  til  I  er 
klar  over,  hvad  programmet  vil  komme  til  at  dreje  sig 
om,  og  hvilken  rolle  Hjælpeforeningen  spiller  i  det.  Og 
vi  går  videre  i  artiklen: 

Og  et  andet  citat  fra  præsident  McKay: 

Hvad  end  der  måtte  mangler  i  jeres  hjem,  er  de  så 
»rene«?   Opsender   I   i  jeres   hjem  regelmæssigt  jeres 
morgenbøn?  Eller  trækker  denne  verdens  ting  jer  bort 
fra  hjemmet,  hvorved  I  berøver  jer  selv  glæden  ved 
morgenbøn  sammen  med  børnene?  Ve  det  hjem,  hvor 
moderen  undlader  at  udføre  sin  hellige  mission  eller 
ignorerer   den   guddommelige   instruktion,   indflydelse 
og    eksempel,    medens    hun    hengivent    bøjer    sig    for 
selskabslivets    »helgenskrin«,    eller    ignorerer    de    væ- 
sentlige   pligter    i    sin    egen    husholdning    i    sin    iver 
for  at  fremme  de  sociale  reformer  (Gospel  Ideals,  page 
481).  Og  så  føjede  han  til:   »Gud  har  pålagt  jer  for- 
ældre ansvaret  for  at  bibringe  jeres  børn  disse  prin- 
cipper.« 
Og   endelig   dette    citat   fra   præsident   Brigham   Young: 
»Hvis  I  mødre  vil  leve  jeres  religien,  så  oplær  til  stadighed 
jeres  børn  grundigt  om  livets  og  frelsens  vej;  gør  det  i 
kærlighed  og  gudsfrygt;  hvis  I  træner  dem  op  i  den  måde, 
de  skal  leve  på,  vil  de  ikke  vige  derfra,  selv  når  de  bliver 
gamle  (Discourses  of  Brigham  Young  ,p.  206).«- 

Hjemmelærerprogrammet  vil  blive  indvarslet  i  1965; 
i  dette  program  vil  Hjælpeforeningen  spille  en  meget  vig- 
tig rolle.  Kvinder  skal  ikke  kaldes  til  at  tjene  som  hjemme- 
lærere,  men  de  kan  gå  ud  som  sådan,  hvis  grenspræsiden- 
ten  i  samråd  med  hjemmelærerne  føler,  at  det  i  et  givet 
tilfælde  vil  være  til  særlig  velsignelse  for  en  bestemt  fa- 
milie i  en  særlig  situation,  hvis  en  kvinde  får  en  sådan 
opgave.  I  et  sådant  tilfælde  kan  man  endda  bede  kreds- 
lærerinderne vente  med  deres  besøg,  for  at  der  ikke  skal 
blive  forvirring  i  arbejdet.  Om  der  skal  aflægges  ét  eller 
mange  besøg  til  en  sådan  familie  afgøres  i  hvert  enkelt 
tilfælde  af  grenspræsidenten  i  samråd  med  hjemmelærerne 
—  og  så  den  hjælpeorganisation,  det  angår,  f.  eks.  Hjælme- 
foreningen.  Vort  håb  er  ,at  vi  om  ikke  alt  for  længe  kan 
have  et  totalt  Kirke-Hjem-fællesskab,  som  ikke  blot  om- 
fatter Primary  og  Søndagsskolen,  men  også  Hjælpefor- 
eningen  og   G.U.F.,   ja,    enhver   organisation.    Hvis   vi   vil 


huske  på,  at  vi  nu  er  ved  at  planlægge  et  program,  der  vil 
nå  ud  til  ethvert  medlem  af  Kirken,  vil  vi  også  være  ivrige 
efter  at  lægge  planer  for,  at  ethvert  medlem  af  Kirken, 
som  bør  være  medlem  af  Hjælpeforeningen,  også  kommer 
der   (eller  i  Primary,  Søndagsskole,  som  tilfældet  nu  er). 

Søster  Spafford  har  fortalt  jer,  at  I  (fra  næste  sæson, 
I.R.)  vil  få  en  ny  lektie  engang  om  måneden,  og  jeg  vil  læse 
lidt  fra  den  første  af  dem,  for  at  give  jer  perspektivet: 

»For  at  kunne  arbejde  fuldt  ud  med  dette  program, 
må  en  Sidste  Dages  Hellige's  moder  forstå  familiens  plads 
i  den  guddommelige  plan.  Hun  må  bestræbe  sig  på  at 
oprette  den  fællesskabsfølelse  blandt  familiens  medlem- 
mer, der  vil  skabe  en  gunstig  indstilling  over  for  dette 
undervisning-i-evangeliet-program.  Hun  bør  forstå,  at 
hendes  indstiling  vil  udøve  en  vigtig  indflydelse  til  det 
gode  eller  til  modstand  mod  værkets  fremgang,  og  hun  må 
selv  blive  mere  oplyst  med  hensyn  til  det  gengivne  Evan- 
geliums principper.  Formålet  med  disse  hjælpeforenings- 
lektier  er  derfor  at  hjælpe  moderen  til  at  blive  et  virksomt 
redskab  til  sammen  med  sin  mand  at  undervise  familien 
i  Evangeliet. 

Hvor  ofte  har  vi  ikke  i  det  forløbne  år  hørt  en  Sidste 
Dages  Hellige's  moder  sige:  »Jeg  ville  ønske,  at  min  mand 
kunne  have  hørt  vor  diskussion  idag.  Hvis  han  havde  hørt 
den,  ville  han  have  fået  en  anden  indstilling  til  et  specielt 
problem,  vi  har  i  vort  hjem.«  Vi  har  virkelig  gjort  den  iagt- 
tagelse, at  når  forældrene  har  vidt  forskellige  synspunkter, 
kan  den  enes  bestræbelser  ofte  ophæve  den  andens,  somme- 
tider til  stor  skade  for  de  personer,  problemet  omfatter 
og  for  det  problem,  der  trænger  til  at  blive  løst. 

Disse  lektiers  samvirke  med  dem,  som  studeres  af  Præ- 
stedømmets kvorum'er,  kan  blive  af  stor  værdi,  eftersom 
de  vil  gøre  begge  forældrene  opmærksomme  på  det  fælles 
ansvar,  de  har  for  at  lære  deres  børn  Evangeliets  funda- 
mentale læresætninger.  Vi  håber  med  andre  ord,  at  Sidste- 
Dages-Hellige-forældre  vil  gøre  en  fælles  anstrengelse  for 
at  opfylde  denne  undervisningsopfordring,  og  at  de  alvor- 
ligt vil  stræbe  efter  at  få  Evangeliets  velsignelser  ind  i 
deres  hjem  i  hele  deres  fylde.« 

Og  så  gives  der  følgende  vigtige  instruktioner: 

»For  at  hjælpe  forældrene  med  at  udføre  den  opgave, 
Herren  har  givet  dem  ansvar  for,  har  Kirkens  ledere  gen- 
nem inspiration  udarbejdet  dette  hjemmeprogram,  som 
det  er  præstedømmets  opgave  at  sætte  igang  og  lede. 

Familie-hjemmeaftensprogrammet  vil  omfatte  hvert  ene- 
ste medlem  af  Kirken  ,for  dets  fundamentale  interesse  er, 
at  hvert  eneste  medlem  af  Kirken  får  en  grundig  belæring 
om  Kirkens  lærdomme.  »Derfor  bør  enhver  familieenhed, 
hvorledes  den  end  er  sammensat,  deltage  i  instruktions- 

programmet.«  Ægtepar  uden  børn,  den  som  sidder  alene, 
kontubernaler  så  vel  som  hele  familier  kan  alle  have  gavn 
af  dette  nyoprettede  program.  Lektierne  vil  indeholde  stof, 
der  er  tilpasset  særlige  familietypers  behov,  hvor  sådan 
tilpasning  er  nødvendig.  Der  vil  blive  en  instruktionspe- 
riode  i  lighed  med  den,  der  var  planlagt  for  den  gamle 
familieaften. 

Foruden  de  evangeliske  lektier  giver  lektieheftet  forslag 
til  familieaktiviteter,  som  kan  være  en  slags  motto  for 
hjemmet  i  den  foreliggende  måned.« 

Og  der  sluttes  af  således:  »Hvert  år  vil  lektierne  i  fa- 
milie-hjemmeaftensprogrammernes  håndbog  behandle 
Evangeliets   fundamentale  principper,   og   de   vil  dreje   sig 


om  fire  universelle  interesser  for  Sidste  Dages  Hellige. 
Der  vil  blive  lagt  eftertryk  på  sandhederne  inden  for  disse 
interesser.  De  lektier,  der  udarbejdes  for  Hjælpeforeningen 
og  for  Præstedømmets  kvorum'er  vil  ligeledes  under- 
strege betydningen  af,  at  Evangeliets  sandheder  omsættes 
i  handling.  Den  enkeltes  forhold  til  sin  familie  og  til  sam- 
fundet vil  blive  understreget.« 

(Fortsættes). 


Vi  ønsker  jer  alle  en  rigtig  god  ferie! 


for  Hovedbestyrelsen 
Inger  Rasmussen. 

Programmet  »Tre  generationer  familieskema« 


Fra  Præstedømmets  Genealogiske  Komité  i  Salt  Lake  City 
har  medlemmer  i  alle  Kirkens  stave  og  missioner  over 
hele  verden  fået  til  opgave  at  udarbejde  tre  generationer 
familieskemaer  for  hver  familie  i  Kirken. 

Der  er  til  alle  grenspræsidenter  og  ledere  i  præstedøm- 
met sendt  brev  med  nærmere  enkeltheder  om  denne  op- 
gave, men  vi  skal  her  i  korthed  fortælle  lidt  om,  hvad 
opgaven  går  ud  på. 

Kirken  ønsker  at  have  et  fuldstændigt  kartotek  over 
alle  familiers  genealogiske  oplysninger  i  tre  generationer, 
d.  v.  s.  et  skema,  der  omfatter  mand  og  hustru  og  de 
børn,  som  hører  til  denne  familieenhed,  dernæst  et  skema 
for  manden,  hvor  han  står  som  barn  til  sine  forældre,  og 
et  skema  for  hustruen,  hvor  hun  står  som  barn  til  sine 
forældre,  og  endelig  skemaer  for  mandens  og  hustruens 
forældre,  hvor  disse  står  som  børn  til  deres  forældre.  Det 
vil  ialt  blive  syv  skemaer  for  hver  familie.  Hvert  skema 
udfyldes  nøjagtigt  med  alle  de  oplysninger  det  er  muligt 
at  skaffe,  og  med  alle  børn  i  det  pågældende  ægteskab, 
enten  de  er  levende  eller  døde. 

Enlige  personer  betragtes  som  en  familie  i  Kirken  efter 
den  definition,  som  er  givet  af  det  Præsiderende  Biskopråd, 
og  skal  altså  også  indsende  skemaerne. 

Skemaerne  skal  indsendes  uanset  om  der  allerede  findes 
eksemplarer  af  dem  i  Genealogical  Society,  og  uanset  om 
der  allerede  er  udført  arbejde  i  templet  for  de  pågældende 
personer. 

Skemaerne  skal  være  udfyldt  og  indsendt  inden  1. 
august  til  den,  der  har  med  det  genealogiske  arbejde  at 


gøre  i  hver  gren.  De  vil  så  blive  kontrolleret  af  de  ske- 
maundersøgere, der  findes  i  grenen  eller  distriktet,  og  så- 
fremt der  på  skemaerne  findes  navne  på  afdøde  personer, 
for  hvem  der  kan  udføres  tempelarbejde,  vil  skemaerne 
blive  sendt  direkte  til  Genealogical  Society  i  Salt  Lake  City. 
De  andre  skemaer  opbevares  indtil  1.  august,  og  sendes 
så  samlet,  efter  at  være  lagt  i  alfabetisk  orden,  til  den 
genealogiske  rådgiver  i  distriktet,  som  samler  og  alfabeti- 
serer alle  skemaer  fra  hele  distriktet  og  sender  dem  på  én 
gang  til  missionskontoret,  som  sender  dem  videre  til 
Amerika.  Skemaerne  vil  ikke  blive  returneret  til  medlem- 
merne, efter  at  de  er  sendt  til  Amerika. 

Når  skemaerne  fra  alle  Kirkens  stave  og  missioner  er 
modtaget  i  Genealogical  Society,  vil  de  blive  microfilmet 
og  anbragt  i  arkivet  som  en  værdifuld  tilføjelse  til  det  alle- 
rede eksisterende  arkiv  for  genealogiske  oplysninger. 

Formålet  med  opgaven 

Formålet  med  denne  opgave,  som  omfatter  alle  Kirkens 
medlemmer,  er  mangesidigt.  Først  og  fremmest  vil  den 
give  Kirkens  medlemmer  interesse  og  forståelse  for  det 
genealogiske  arbejde  og  lære  dem  at  udfylde  familieske- 
maer på  rigtig  måde.  Opgaven  er  ikke  vanskelig,  da  vi 
kender  vore  børn,  vore  forældre,  vore  søskende,  vore  tan- 
ter og  onkler  og  bedsteforældre.  Og  hjælpekilder  og  opteg- 
nelser er  til  rådighed,  både  fra  familiemedlemmer  og  fra 
de  offentlige  arkiver. 

Dernæst  vil  den  skaffe  nye  navne  til  templet,  dels  fordi 
nanpc  nf  de  døde  er  blevet  overset  hidtil,  fordi  der  ikke 

er  udført  nogen  systematisk  kontrollering  af  data,  dels 
fordi  levende  personer  kan  opmuntres  til  at  deltage  i  tem- 
pelprojekter ved  at  forberede  sig  til  at  være  værdige  til  at 
få  tempelanbefalinger. 

Hvis  der  er  udført  tempelordinancer  for  nogle  af  de 
på  skemaerne  opførte  personer,  skal  disse  data  opføres 
på  skemaerne. 

For  ikke  at  overbebyrde  dem,  der  skal  kontrollere  ske- 
maerne, bedes  skemaerne  indsendt  eller  afleveret  efterhån- 
den som  de  udfyldes,  således  at  ikke  alt  arbejdet  skal  gø- 


res i  sidste  øjeblik.  Dette  er  også  praktisk  af  hensyn  til 
eventuelle  fejl  på  de  første  skemaer,  der  indsendes,  idet 
sådanne  fejl  da  kan  undgås  på  de  følgende  skemaer. 

Begynd  altså  allerede  nu  at  udfylde  disse  syv  skemaer, 
så  de  kan  være  færdige  til  indsendelse  i  god  tid  inden  fri- 
sten den  1.  august. 

Familieskemaer  købes  hos  den  lokale  genealogiske  for- 
ening eller  på  Missionskontoret,  Dalgas  Boulevard  164, 
København  F.  De  koster  12  øre  pr.  stk. 

Genealogisk  Forenings  Hovedbestyrelse. 


Åbenbaring*  en  sikker  vejleder  til  alle  beslutninger 

Uddrag  af  en   tale   af  ældste   Thomas  S.   Monson 
af  De  Tolvs  Råd  ved  Generalkonferencen  i  oktober  1964. 


Hvor  taknemmelige  bør  vi  ikke  være  for,  at  åbenbaring, 
den  klare  og  tydelige  sandhedskilde,  stadig  er  åben.  Vor 
himmelske  Fader  vedbliver  at  inspirere  sine  profeter.  Hans 
inspiration  kan  tjene  som  en  sikker  vejleder,  når  man  skal 
træffe  beslutninger  i  livet.  Den  vil  lede  os  til  sandheden. 

Man  finder  ikke  sandheden  ved  at  krybe  gennem  fejl- 
tagelser. Sandheden  findes  ved  at  søge  efter,  studere  og 
efterleve  Guds  åbenbarede  ord.  Vi  lærer  sandhed,  når  vi 
omgås  sandhed.  Vi  tager  imod  fejl,  når  vi  blander  os 
med  fejl  .  .  . 

For  dem,  som  ydmygt  søger,  er  det  ikke  nødvendigt  at 
snuble  eller  vakle  på  den  sti,  som  fører  til  sandhed.  Den 
er  godt  afmærket  af  vor  himmelske  Fader.  Vi  må  først 
have  et  ønske  om  at  kende  os  selv.  Vi  må  studere,  vi  må 
bede.  Vi  må  gøre  Faderens  vilje.  Og  så  vil  vi  kende  sandhe- 
den, og  den  sandhed  skal  gøre  os  fri.  Guddommelig  gunst 
vil  ledsage  dem,  som  ydmygt  søger  den. 

Selv   landets    lov   vogter   nidkært    sandhedsprincippet.    I 


vore  retssale  sættes  el  vidne  under  højtidelig  ed,  før  han 
indtager  sin  plads  i  vidneskranken  for  at  vidne:  ».  .  .  det 
vidnesbyrd  De  skal  afgive  ...  er  sandheden,  hele  sandhe- 
den og  intet  andet  end  sandheden.« 

Der  vil  være  nogle,  som  tvivler,  som  spotter,  som  latter- 
liggør, som  håner.  De  vil  vende  sig  fra  den  sti,  som  fører 
til  evig  sandhed,  og  hellere  rejse  ad  fejltagelsens  og  desil- 
lusioneringens glatte  skrænter. 

Men  til  dem,  som  ærligt  søger,  de,  til  hvem  så  meget  er 
blevet  givet,   til   de   trofaste,   har   Herren,   vor   Gud,   lovet: 

»Thi  de,  der  er  kloge  og  har  modtaget  sandheden  og  ta- 
get den  Helligånd  til  vejleder  og  ikke  har  ladet  sig  forføre, 
skal  ikke  omhugges  og  kastes  i  ilden,  men  skal  bestå  på 
den  dag.«  (L.  &  P.  45:57). 

Må  vi  være  kloge,  må  vi  holde  ud  i  søgen  efter  sand- 
heden og  altid  tage  den  Helligånd  til  vejleder. 

(Fra  Church  News) 

Nadververs  for  juni  og  juli: 

»Og  det  skete,  da  han  havde  sat 
sig  til  bords  sammen  med  dem,  tog  han 
brødet,  velsignede  og  brød  det  og  gav 
dem  det.«-  (Tuk.  24:30). 

Søndagsskolesang  for  juni: 

»Synes    vejen    dig    lang?«    (Nr.    73    i 
den  blå  sangbog). 
Søndagsskolesang  for  juli: 

»Vi  hilser  dig,  du  sabbatsdag«.   (Nr. 
133  i  den  blå  sangbog). 


SAULUS'  OMVENDELSE 


>Det  er  bedre  at  gøre  fejl  med  oprigtighed  end  at  gøre  det 
rette  med  falskhed.« 


Efter  Stef anus'  død  »udbrød  der  en  stor  forfølgelse  mod 
menigheden  i  Jerusalem,  og  alle  spredtes  over  Judæa  og 
Samarias  egne«.  En  af  de  mest  energiske  og  udholdende 
forfølgere  af  de  hellige  i  disse  frygtelige  dage  var  den 
forblindede  farisæer  Saulus  fra  Tarsus.  Han  var  så  fast 
besluttet  på  at  gøre  en  ende  på,  hvad  han  troede  var  kæt- 
teri, at  han  sikrede  sig  retten  som  embedsmand  i  Rådet  til 
at  arrestere  Jesu  tilhængere,  hvorend  han  traf  dem.  Han 
gik  fra  hus  til  hus  og  slæbte  mænd  fra  deres  hustruer  og 
børn.  Han  arresterede  endog  kvinderne  og  satte  dem  i 
fængsel!  De  små  børns  skrig  og  ynkværdige  gråd  må 
afgjort  have  slidt  mere  i  hans  bitre  hjerte  end  den  tro- 
faste Stefanus'  martyrdød.  Når  han  tvang  mænd  og  kvin- 
der bort  fra  deres  hjem,  må  de  sammenkrøbne  børns  blege 
ansigter  og  hjerteskærende  hulken  have  gjort  et  sådant 
indtryk  på  hans  forblindede  sjæl,  at  det  ville  ydmyge 
ham,  ja,  plage  ham  alle  hans  livs  dage!  Kun  én  eneste 
ting  kunne  trøste  ham  i  hans  liv,  når  han  så  tilbage  på 
disse  forfærdelige  oplevelser.  Det  udtrykte  han  med 
egne  ord   således:    »Selv  var  jeg  nu  også  af  den  mening. 


at  det  var  min  pligt  heftigt  at  bekæmpe  Jesu,  nazaræerens, 
navn.«  Saulus  var  oprigtig  i  det,  han  gjorde.  Han  troede 
ikke,  at  Jesus  Kristus  var  Guds  Søn,  og  troede,  at  det  ville 
behage  hans  himmelske  Fader  at  få  hver  eneste,  der 
troede  på  Kristus,  til  at  fornægte  Hans  navn. 

Derfor  »søgte  Saulus  at  udrydde  menigheden«;  og  da 
han  enten  havde  fængslet  eller  drevet  hvert  eneste  men- 
neske ud  af  Jerusalem,  han  kunne  finde,  som  troede  på 
Kristus,  bad  han  ypperstepræsten,  mens  hans  sjæl  »fnyste 
med  trusel  og  mord  imod  Herrens  disciple«,  om  »breve  til 
synagogerne  i  Damaskus,  for  at  han,  hvis  han  fandt  nogen, 
mænd  eller  kvinder,  som  holdt  sig  til  vejen,  da  kunne  føre 
dem  bundne  til  Jerusalem.«   (Ap.  G.  9:2). 

Damaskus  ligger  omkring  250  km  nord  for  Jerusalem,  så 
det  ville  tage  Saulus  og  hans  ledsagere  omkring  en  uge  at 
tilbagelægge  denne  afstand.  I  disse  få  dage  af  relativ  ledig- 
hed og  fritid  begyndte  han  måske  at  tænke  over,  om  han 
havde  gjort  uret  eller  ret.  Måske  begyndte  den  døende 
Stefanus'  lysende  ansigt  og  samme  martyrs  sidste  bøn  at 
rynke   dybere  i  hans  sjæl,  end  det  havde  gjort  før.   Små 

børns  skrig  efter  forældrene,  som  Saulus  havde  bundet, 
begyndte  at  gennemtrænge  hans  sjæl  skarpere  og  fik  ham 
til  at  føle  sig  elendig  og  ulykkelig,  når  han  så  frem  til 
mere  af  den  slags  i  Damaskus.  Måske  spekulerede  han  på, 
om  Herrens  værk  ville  få  ham  til  al  føle  sig  så  urolig 
og  bitter,  hvis  han  virkelig  arbejdede  i  det.  Han  skulle 
snart  erfare,  at  kun  den  ondes  værk  frembringer  sådanne 
følelser,  og  at  kun  sand  tjeneste  for  Herren  bringer  fred 
og   tilfredsstillelse. 

Hvordan  hans  tanker  og  følelser  end  var,  så  skyndte  han 
sig  imidlertid  afsted,  besluttet  på  at  arrestere  hver  eneste 
af  Kristi  tilhængere,  som  han  kunne  finde.  Men  da  han 
nærmede  sig  byen,  »strålede  pludselig  et  lys  fra  himlen 
om  ham.«  Saulus  faldt  til  jorden,  og  hans  rejsefæller  stod 
målløse. 

Fra  det  øjeblik  var  Saulus  en  helt  anden.  Da  han  faldt 
til  jorden,  var  han  en  stolt,  hovmodig  farisæer,  som  for- 
fulgte uskyldige  mennesker;  da  han  igen  rejste  sig,  var 
han  en  ydmyg  sandhedssøgende,  en  angrende  discipel  af 
Ham,  som  han  havde  forfulgt.  Fra  lyset  hørte  han  en  røst, 
som  sagde  til  ham:  »Saul!  Saul!  hvorfor  forfølger  du 
mig?«  Han  sagde:  »Hvem  er  du,  Herre?«  Han  svarede: 
»Jeg  er  Jesus,  som  du  forfølger,«  og  så  tilføjede  Han 
omtrent  således:  »Jo  mere  du  forfølger  mig,  desto  værre 
føler  du  dig  til  mode.«  At  kæmpe  mod  Herren  er  som  at 
sparke  til  en  kaktus;  jo  hårdere  man  sparker,  desto  værre 
føles  det. 

Da  Saulus  indså  dette  og  vidste,  at  han  havde  gjort  uret, 
spurgte  han:  »Hvad  skal  jeg  gøre,  Herre?« 

»Stå  op  og  gå  ind  i  byen,  så  skal  det  blive  sagt  dig,  hvad 
du  bør  gøre.«  Ikke,  hvad  Saulus  kunne  lide  at  gøre;  ikke, 
hvad  han  eventuelt  kunne  gøre,  men  hvad  han  måtte  gøre 
for  at  blive  antaget  af  Herren.     . 

Saulus  havde  været  velsignet  med  sine  øjnes  syn,  men 
havde  været  åndelig  blind.  Nu  var  han  fysisk  blind,  men 
lyset  var  trængt  ind  i  hans  sjæl.  Da  han  rejste  sig  op, 
kunne  han  intet  se,  og  hans  rejsefæller  ledede  ham  ved 
hånden  og  førte  ham  ind  i  Damaskus,  hvor  han  logerede 
i  Judas'  hus,  i  en  gade,  som  kaldes  den  lige. 

I  mellemtiden  sagde  Herren  i  et  syn  til  en  af  sine  tje- 
nere ved  navn  Ananias:  »Stå  op,  gå  hen  i  den  gade,  som 
kaldes  den  lige,  og  spørg  i  Judas'  hus  efter  en  ved  navn 
Saulus   fra   Tarsus;   thi   se,   han  beder.« 

Ananias  svarede  imidlertid:  »Herre!  jeg  har  hørt  af 
mange  om  den  mand,  hvor  meget  ondt  han  har  gjort  dine 
hellige  i  Jerusalem.  Og  her  har  han  fuldmagt  fra  ypper- 
stepræsterne til  at  fængsle  alle  dem,  som  påkalder  dit 
navn.«  Ananias  var  sandsynligvis  en  af  de  første,  Saulus 
ville  have  arresteret. 

Herren  bad  Ananias  gå,  som  Han  havde  sagt,  thi  Han 
havde  valgt  Saulus  til  at  bære  sit  navn  frem  både  for  »hed- 
ninger og  konger  og  Israels  børn.« 

Ananias  gik  så  derhen,  og  da  han  trådte  ind  i  Judas' 
hus,  fandt  han  Saulus  ,som  ikke  blot  var  angerfuld  ,men 
også  blind.  Al  den  stolte,  farisæiske  bitterhed  var  borte, 
og  han  bad  om  lys  —  lys  for  sine  øjne  og  for  sin  sjæl! 
Hans  bønner  besvaredes,  thi  Guds  tjener  lagde  ydmygt  sine 
hænder  på  ham  og  sagde:  »Broder  Saul!  det  er  Herren,  som 
har  sendt  mig,  Jesus,  der  viste  sig  for  dig  på  vejen,  du 
kom  ad,  for  at  du  skal  få  dit  syn  igen  og  blive  fyldt  med 
Helligånden.« 

Og  straks  faldt  der  ligesom  skæl  fra  Saulus'  øjne,  og 
han  fik  sit  syn  igen,  og  han  stod  op  og  blev  døbt.  Det 
var  noget,  han  måtte  gøre,  dersom  han  ønskede  at  blive 
medlem  af  Kristi  Kirke.  I  omvendelsen  af  denne  store 
mand    finder    vi    flere    forskellige    af    Kirkens    principper, 


nemlig:  Tro  på  Jesus  Kristus;  omvendels  fra  synd;  dåb  og 
anerkendelse  af  Kristi  myndighed  på  jorden. 

»Hele  det  skolastiske  stillads  falder  som  en  ødelagt  byg- 
ning for  ét  eneste  ord:  TRO.« 

I  flere  dage  efter  sin  vidunderlige  omvendelse  og  gen- 
vindeisen af  sit  syn,  »blev  Saulus  i  nogle  dage  hos  discip- 
lene i  Damaskus.«  Saulus  var  nu  begyndt  i  en  anden  skole, 
men  hvor  adskilte  den  sig  dog  fra  den,  hvor  han  sad  ved 
den  lærde  Gamaliels  fødder!  Dér  lyttede  han  til  instruktio- 
ner fra  datidens  lærdeste  mænd;  nu  lytter  han  til  menne- 
sker ,som  man  anser  for  at  være  ulærde.  Dér  modtog  han 
undervisning  og  træning  for  forstanden  og  intellektet,  nu 
fik  han  lindervisning  og  træning  for  sin  sjæl.  Dér  stude- 
rede han  i  blinde,  nu  studerer  og  ser  han  i  sandhed! 
Hans  lærer  er  en  af  de  trofaste  mænd,  som  han  havde  for- 
agtet, og  som  han  var  kommet  for  at  arrestere.  Man  behø- 
vede ikke  at  sende  bud  efter  Peter,  Jakob  eller  Johannes 
eller  nogen  anden  stor  eller  fremragende  apostel  til  at  un- 
dervise og  instruere  den  lærde  og  talentfulde  Saulus.  Det 
er  fuldt  ud  tilstrækkeligt  i  Guds  hånd,  at  Ananias,  en 
ringe,  ydmyg  kristen,  om  hvem  det  guddommelige  ord 
aldrig  tidligere  har  sagt  noget,  underviser  denne  rigest 
begavede  af  alle,  som  var  blevet  omvendt  i  disse  første 
dage. 

Som  han  lyttede  time  efter  time  i  disse  få  mindeværdige 
dage,  blev  hans  sjæl  tændt  med  sand  varme  og  et  bestemt 
mål,  og  vi  kan  næsten  høre  ham  sige  til  sin  lærer:  »Om- 
gjord dine  fødder.  Og  med  et  nytændt  hjerte  skal  jeg 
følge  dig.« 

»Og  straks  begyndte  han  i  synagogerne  at  prædike  om 
Jesus,  at  han  er  Guds  Søn«.  Det  er  ikke  blevet  fortalt  os, 
om  nogle  af  de  mænd,  som  ledsagede  ham  til  Damaskus, 
blev  omvendt.  Måske  en  eller  anden  blev  omvendt;  men 
nogle  af  dem  troede  utvivlsomt,  at  Saulus  var  blevet 
forræder.  Det  tænkte  jøderne  i  Damaskus  også,  som  var 
forbavsede  og  sagde  til  hinanden:  »Er  det  ikke  ham,  som 
i  Jerusalem  søgte  at  udrydde  dem,  der  påkalder  dette 
navn?  Og  var  han  ikke  kommen  hertil  for  at  føre  dem 
bundne  til  ypperstepræsterne?«  Jo  mere  de  satte  sig  op 
imod  ham,  desto  mere  veltalende  forsvarede  han  Jesu 
navn  og  beviste  for  dem,  at  Jesus  er  Kristus. 

Efter  nogle  få  dages  voldsomme  diskussioner  i  syna- 
gogerne besluttede  Saulus  sig  til  at  forlade  Damaskus  og 
trække  sig  tilbage.  Han  bød  sine  nye  venner  farvel  og 
drog  til  Arabien  i  bjergene  nær  Det  døde  Hav.  Her  fik 
han  undervisning  i  ensomhedens  skole. 

Ligesom  Moses,  Elias  og  Johannes  Døberen  og  til  og 
med  Frelseren  selv  , søgte  Paulus  nu  at  være  alene  med 
Gud  og  lære,  hvorledes  hans  ånd  skulle  kunne  komme  i 
samklang  med  den  Helligånd. 

Hvor  længe  han  blev  der  ,ved  vi  ikke.  Alt,  hvad  han 
siger  om  denne  rejse,  er:  »Jeg  drog  til  Arabien  og  vendte 
så  atter  tilbage  til  Damaskus.« 

Søskende,  denne  artikel  er  hentet  fra  et  gammelt 
lektiehefte,  jeg  fandt  på  kontoret,  da  jeg  i  sin  tid  overtog 
det.  Den  er  skrevet  af  vor  Profet,  David  O.  McKay,  der 
har  skrevet  hele  bogen,  og  belyser  i  et  kort  øjeblik  for- 
skellen mellem  to  slags  lærdomme  ,den  verdslige  og  den 
guddommelige.  Jeg  har  valgt  at  sætte  den  i  Stjernen  i 
denne  måned,  da  jeg  synes  den  har  fortjent  at  blive  læst 
af  mange. 

Venlig  hilsen 

Knud  Edsberg 

Hvorledes  vi  skal  orientere  en  nyomvendt 


af  Fred  W.  Schwendiman 


Sjette  artikel  i  serien  »Fasthold  et  velkommen« 
Bemærk:  Denne  lærerlektie  er  en  del  af  en  serie,  som 
henviser  til  Søndagsskolens  Konference-emne  for  1964: 
»Fasthold  et  velkommen«.  Søndagsskolernes  generalbesty- 
relsesmedlemmer har  besøgt  stave  og  missioner  i  1964  for 
at  give  flere  instruktioner  om  dette  emne.  Alle  distriktsbe- 
styrelser  og  hovedbestyrelser  opfordres  indtrængende  til 
at  opbevare  disse  artikler  til  fremtidigt  brug.  Funktionæ- 
rer i  søndagsskolen  anmodes  om  at  studere  de  principper, 
der  fremsættes  i  disse  lektier,  og  bruge  dem  i  deres  liv. 
På  denne  måde  vil  et  vidtomspændende  »Fasthold  et  vel- 
kommen« blive  fremført  i  alle  Kirkens  søndagsskoler  i 
årene  1964  og  1965. 

Lad  os  et  par  minutter  vandre  lige  i  hælene  på  et  nyligt 

døbt  medlem  i   Kirken.   Og   lad   os   også   ledsage   en,   som 

er  blevet  omvendt  og  døbt,  men  nu  er  passiv. 

Når  vi  korner  ind  i  forhallen  i  kirken  før  søndagsskolen, 
er  det  så  ikke  vidunderligt  at  blive  mødt  med  et  varmt  vel- 
komstsmil og  et  håndtryk?  Er  dette  ikke  en  enkel  og  til- 
fredsstillende oplevelse?  Hvad  os  angår  er  søndagsskolen 
begyndt  godt  med  denne  velkomst. 

Mange  flere  enkle  og  hensynsfulde  handlinger  og  udtryk 
fra  ledernes  og  medlemmernes  side  hjælper  altsammen  med 
til  et  vidunderligt  resultat.  Det  er  ikke  dem  alle,  der  finder 
sted  i  kirken.  Mange  af  dem  var  i  gang,  eller  burde  have 
været  det,  længe  før  søndag  morgen.  Nogle  vil  blive  an- 
vendt og  blive  virksomme  senere.  I  virkeligheden  er  dette 
en  aldrig  ophørende  proces,  når  hvert  medlem  opfylder 
sin   pligt   som  missionær.   Dette   er   en  missionærkirke. 

Velkomst-atmosfæren  i  søndagsskolen  opløfter  os.  Den 
klinger  med  oprigtighed,  fordi  den  kommer  fra  indviede 
lederes  kærlighed  og  interesse.  Denne  velkomstproces  er 
blevet  præstedømmets  ansvar  indenfor  de  to  områder: 
hjemmelærerarbejdet  og  missionærarbejdet  —  hjemme- 
lærerarbejde  er  missionærarbejde  overfor  medlemmerne, 
og  missionærarbejde  er  hjemmelærerarbejde  for  ikke- 
medlemmerne. 

Disse  to  programmer,  som  repræsenteres  af  præstedøm- 
mets eksekutiv-komité  i  wardet  eller  grenen,  og  udføres  af 
wardets  råd,  hvoraf  søndagsskolens  forstanderskab  er  en 
del,  danner  et  nyt  og  effektivt  middel  til  at  fremskynde 
fuldstændiggørelses-processen. 

Forstanderskabet  er  blevet  personlig  præsenteret  af 
grenspræsidentskabet  for  den  nye  undersøger  og  også  for 
det  passive  medlem.  Derefter  præsenterer  forstanderskabet 
læreren  for  den  pågældende  gruppe,  og  læreren  og  klassens 
andre  funktionærer  påtager  sig  deres  pligter.  Denne  person- 
lige interesse  udvikler  en  behagelig  og  naturlig  velkomst- 
atmosfære i  klasseværelset. 

Den  åndelige  atmosfære  og  velkomstatmosfæren  ved 
gudstjenesten  har  allerede  tildels  optaget  den  nyankomne. 
Møder,  som  begynder  til  tiden,  et  bevis  på  omhyggelig  for- 
beredelse af  musik  og  taler,  opførsel,  ærbødighed  godt  ar- 
rangerede siddepladser,  funktionærer  og  lærere  på  deres 
pladser  —  alt  dette  forenes  i  at  byde  Herrens  Ånds  nær- 
værelse ind. 

Lærere  forstår,  at  det  er  søndagsskolens  pligt  at  under- 
vise alle  aldersklasser  i  evangeliet.  Klassens  medlemmer 
opmuntres  til  at  udtale  sig,  og  en  uhøjtidelig  måde  gør  det 
bekvemt  for  dem.  Læreren  ved,  at  han  er  medlem  af  fakul- 
tetet i  en  vidunderlig  og  usædvanlig  læreanstalt.  Han  ved, 


at  han  har  fået  denne  stilling  ved  den  rette  myndighed. 
Hans  vidnesbyrd  er  urokkeligt.  Han  er  på  sikker  grund, 
og  dog  ydmyg,  hensynsfuld  og  forstående.  Han  underviser 
med  den  Helligånds  ledsagelse,  alle  klassens  medlemmer  fø- 
ler dette,  respekterer  ham  og  elsker  ham.  De  føler  mere  og 
mere,  at  de  er  en  del  af  søndagsskolen,  og  at  de  hører  til 
og  er  ønskede.  Dette  er  ægte  fællesskab. 

Læreren  kender  fordelen  ved  nært  samarbejde  med  »fæl- 
lesskabs-koordinatoren« for  undersøgere  og  nye  medlem- 
mer, og  også  med  den  hjemmelærer,  som  er  ansvarlig  for 
de  passive  medlemmers  fremgang.  Dette  er  et  højst  værdi- 
fuldt led  i  orienteringen  og  integreringen. 

Forstanderskabet  er  ivrig  for,  at  alle  bliver  budt  person- 
ligt velkommen,  og  at  navne  huskes.  Ved  begyndelsen  af 
søndagsskolen  bør  der  ganske  kort  bekendtgøres  om  de 
klasser,  der  er  gavnlige  for  de  nyankomne  og  besøgende 
i  forsamlingen,  som  ikke  er  blevet  præsenteret  for  deres 
klasseledere.  De  kan  måske  træffe  en  af  forstanderskabet 
i  forhallen,  når  klasserne  går  til  deres  forskellige  rum, 
for  at  få  vejledning  og  blive  præsenteret  i  klassen.  Før 
klassen  er  forbi,  indbydes  alle  indstændigt  om  at  komme 
igen  næste  søndag.  Små  og  lette  opgaver  gives  til  nye  med- 
lemmer, når  de  er  rede  til  det.  Hvis  man  følger  det  op 
på  behagelig  måde,  skabes  interessen. 

Læreren  tager  sig  tid  til  jævnlige  private  samtaler  med 
medlemmerne  i  sin  klasse.  Han  forklarer  de  nye  organisa- 
tionen i  søndagsskolen  og  planen  og  formålet  med  guds- 
tjenesten. Når  folk  informeres  på  denne  måde,  føler  de 
sig  nærmere  knyttet  til  programmet,  og  de  bliver  virkelig 
en  del  af  det.  De  bliver  interesseret  i  så  stor  udstrækning, 
at  de   ønsker  at  fortælle   andre   om  det. 

Vi  har  nu  fået  at  vide,  at  det  at  orientere  en  nyomvendt 
eller  at  reaktivere  et  medlem  simpelthen  er  en  personlig 
sag.  Intet  mekanisk  påfund  kan  gøre  det.  Vi  kan  i  virke- 
ligheden ikke  leve  uden  venner.  Vi  har  alle  behov  for 
nogen,  som  advarer  os  mod  det  onde,  som  hjælper  os,  når 
vi  tager  fejl,  som  inspirerer  os  med  idealer,  som  opløfter 
os,  når  vi  er  modløse,  og  som  aldrig  mister  troen  på  os. 
Dette  gælder  især  nyomvendte  og  passive  medlemmer.  At 
slutte  sig  til  Kirken  betyder  en  fuldstændig  forandring  i 
deres  levevis,  med  nye  venner  og  kammerater. 

Det  er  vort  ansvar  og  vor  chance  at  række  dem  en  bro- 
derskabshånd.  Hvis  hele  søndagsskolen  samarbejder  i  dette 
program,  kræves  der  sommetider  kun  et  lille  stykke  arbej- 
de fra  et  af  medlemerne  i  en  søndagsskoleklasse  for  per- 
sonligt at  fuldføre  orienteringen  af  en  ny  ven. 

Ældste  Mark  E.  Petersen  af  de  Tolvs  Råd  har  sagt: 

»Jeg  har  ofte  tænkt  på,  at  instruktion  i  evangeliet  uden 
fællesskab  i  Kirken  er  lige  så  ufuldstændig  som  dåb  uden 
bekræftelse.  Det  er  den  største  dårskab  af  os  at  undgå  eller 
ignorere  den  pligt  vi  har  til  på  rette  måde  at  optage  dem, 
som  er  bragt  ind  i  Kirken,  i  fællesskabet.«  (Instruktioner 
til  missionspræsidenter). 

Hemmeligheden  ved  hvorledes  vi  skal  optage  og  orien- 
tere en  nyomvendt  eller  et  passivt  medlem  i  fællesskabet 
i  Kirken  er  beskrevet  af  Frelseren  selv: 

»Derfor,  alt  hvad  I  vil,  at  menneskene  skal  gøre  mod  jer, 
det  samme  skal  I  gøre  mod  dem;  thi  sådan  er  loven  og 
profeterne.«   (Matt.   7:12). 

G.U.F.-Stævnet 


i  Esbjerg*  den  25.,  §56.  ©g*  2V.  juni 


Hvor  der  er  godt  at  være,  kommer  man  gerne  igen. 
Dette  er  grunden  til,  at  vi  igen  i  år  forsøgte  at  lægge 
stævnet  i  Esbjerg.  Vi  håber  at  kunne  gentage  sucessen  fra 
1961,  fordi  vi  i  Esbjerg  har  ideelle  lokaler  og  dejlige  om- 


givelser. 


Stævnet  bliver  afholdt  den  25.,  26.  og  27.  juni  på  Grådyb- 
skolen i  Esbjerg.  Grådybskolen  er  en  ny,  moderne  skole, 
der  ligger  smukt  i  udkanten  af  Esbjerg.  Lige  ved  siden  af 
er  der  en  dejlig  camping-plads  med  friluftsbad. 

Vor  udflugtstur  vil  gå  til  Ribe  ,den  gamle  by  med  den 


Grådyb  skolen  og  dens  omgivelser 


skønne  domkirke  og  de  gamle  huse,  en  rigtig  middelalderby. 

Vi  vil  rigtig  kunne  nyde  den  vestjyske  natur  på  turen  ned 

til   Løgumkloster    og    over    den    store    Rømø-dæmning    til 
øen  Rømø.  Også  de,  der  ikke  har  prøvet  det  før,  vil  finde 


det  vidunderligt  at  bade  i  Vester-Vov-Vov,  at  nyde  solen 
(som  vi  selvfølgelig  får)  i  de  dejlige  strandomgivelser. 

Der  vil  i  løbet  af  stævnedagene  være  lejlighed  til  at  være 
sammen  så  meget  som  muligt,  vi  vil  sørge  for  arrangemen- 
ter for  alle,  så  ingen  behøver  at  føle  sig  sat  udenfor. 

Præsident 
Ezra,  Taft  Ben§on 

med 
hustru  og*  datter 


Vort  Guld  og  Grønt-Bal  vil  blive  afholdt  ca.  25  km  uden- 
for Esbjerg  på  en  gammel  herregård,  som  er  ombygget  til 
restauration.  Der  vil  vi  spise  sammen,  vi  vil  køre  derud 
sammen,  og  vi  vil  køre  hjem  sammen.  Til  herregården  hø- 
rer en  dejlig  park  med  en  å,  så  vi  tror  ikke  stedet  kunne 
være  valgt  bedre. 

Vi  har  den  glæde  at  kunne  meddele,  at  præsident  og  sø- 
ster Ezra  Taft  Benson  har  tilsagt  deres  tilstedeværelse; 
alene  dette  kaster  en  særlig  glans  over  vort  stævne,  og  vi 


beder  så  mange  som  muligt  komme  til  Esbjerg  og  være 
sammen  med  andre  unge  fra  hele  landet  disse  tre  juni- 
dage. 

Giv  jer  selv  denne  oplevelse  og  medbring  en  positiv  ind- 
stilling og  et  godt  humør,  og  vi  skal  gøre  vort  til,  at  Stæv- 
net bliver  godt. 

Venlig  hilsen 

G.U.F.s  Hovedbestyrelse. 


Gammel  gade  i  Ribe. 

nok  %i,  o«;  n a\i:ih:ic 


THE 

SPOKEN 

WORD 


af  Richard  L.  Evans 


I  det  daglige  liv  er  der  altid  tale  om  moral  og  manerer. 
»At  have  respekt  for  os  selv  styrer  vor  moral«,  sagde  Law- 
rence Sterne,  »og  at  have  agtelse  for  andre  styrer  vore 
manerer.«  Manerer  genspejler  i  nogen  grad  moralen  ,og 
begge  er  afhængige  af  nogle  grundbegreber.  Med  mangel 
på  moral,  ligegyldighed  overfor  moral,  vil  der  sandsynlig- 
vis blive  slået  af  på  manerer.  En  del  af  et  menneskes  selv- 
respekt drejer  sig  om,  hvad  han  tror  han  er;  og  hvad  han 
tror  andre  er,  og  om  han  tror  han  blot  er  en  mekanisme, 
eller  et  evigt  menneske,  kan  gøre  meget  forskel.  At  være 
klar  over  et  virkeligt  slægtskabsforhold  til  en  Evig  Fader 
ville  føre  til  ærbødighed  og  respekt  og  ville  afspejle  sig 
i  moral  og  manerer.  Hvor  velsignet  er  det  hjem,  den  fa- 
milie, hvor  der  findes  blidhed,  respekt,  venlighed,  hensyns- 
fuldhed. »Livet  er  ikke  så  kort,«  sagde  Emerson,  »at  der 
ikke  altid  er  tid  nok  til  hensynsfuldhed.«  Et  menneske, 
som  tror,  at  livet  kun  varer  nogle  få  korte  år,  og  at  man 
derefter  er  borte  og  glemt  for  evigt  ,vil  højst  sandsynligt 
respektere  sig  selv  —  eller  andre  —  mindre  end  en,  der 
ved   ,at   livet   er   evigtvarende,   at   vore   kære   er   evige,    at 


hvad  vi  er  vil  vi  tage  med  os  ind  i  evigheden.  Og  den,  som 
virkelig  respekterer  sig  selv,  ville  være  mindre  tilbøjelig 
til  at  tage  del  i  det,  som  ville  skade  hans  fysiske  funktio- 
ner, ville  være  mindre  tilbøjelig  til  at  gøre  det,  som  ville 
forurolige  hans  samvittighed  eller  det,  som  han  burde  und- 
skylde overfor  sig  selv  eller  andre.  Den,  som  respekterer 
sig  selv,  ville  ikke  lade  nedværdigende,  trælbindende  vaner 
overtage  sit  liv.  Og  den,  som  virkelig  respekterer  sig  selv, 
ville  også  have  respekt  og  ærbødighed  for  andre.  »Mane- 
rer«, sagde  Edmund  Burke,  »er  af  større  vigtighed  end  love. 
Af  dem  afhænger  for  en  stor  del  lovene  .  .  .  Manerer  er, 
hvad  der  ærgrer  eller  formilder  os,  fordærver  eller  renser 
os,  ophøjer  eller  nedværdige  os,  gør  os  barbariske  eller 
forfinede,  ved  en  konstant,  stadig,  ensartet,  umærkelig 
operation,  ligesom  med  den  luft,  som  vi  indånder.«  »Du 
skal  elske  Herren  din  Gud  af  hele  dit  hjerte,  og  .  .  .  din  næ- 
ste som  dig  selv«,  sagde  menneskehedens  Frelser,  hvilket 
betyder  respekt  for  Gud,  for  sig  selv  og  også  for  andre. 

(Fra  Tempelpladsen,  28.  juni  1964). 

ÆR  III*  KALDELSE  TIL  AT  HJÆLPE  BØRNENE 

TIL  AT  VANDRE  RETSKAFFENT  FOR  HERREN 

(Fra   en  tale  af  ældste  Harold  B.  Lee  af  De   Tolvs   Råd, 
givet  ved  en  Primary-konference  i  april  1962). 


Dette  tema  er  taget  fra  Herrens  befaling  til  indbyggerne 
i  Zion,  som  synes  at  være  »De  rene  af  hjertet«,  som  Herren 
har  defineret  det,  som  er  medlemmer  af  Jesu  Kristi  Kirke 
af  Sidste  Dages  Hellige.  »Og  de  skal  også  lære  deres  børn 
at  bede  og  at  vandre  retskaffent  for  Herren.«  (Lære  og 
Pagter  68:28).  At  vandre  retskaffent  vil  sige  at  være  mere 
ærbødig,  ærlig,  retfærdig,  dydig,  hæderlig  og  redelig. 

Forældre  og  lærerinder  kan  ikke  være  eksempler  på  alt, 
hvad  der  er  dårligt,  og  så  forvente,  at  deres  børn  skal  være 
et  mønster  på  alt,  hvad  der  er  godt.  I  Improvement  Era 
kunne  man  for  nogen  tid  siden  læse  om  en  pige,  som  havde 
gjort  nogle  tragiske  fejltrin.  Hun  var  på  et  pigehjem  i 
Salt  Lake  City  under  lås  og  slå,  da  hun  skrev  følgende: 

»Vi  læser  i  aviserne  og  hører  om  mord  og  tyveri  og  andre 
kriminelle  handlinger  overalt.  Vi  sukker  og  siger,  at  vi 
lægger  mærke  til  udviklingen.  Er  de  alle  oprørere?  Kan 
vi  være  sikre  på,  at  det  er  deres  fejl  alene?  Måske  er  en 
del  af  dem  vores  egne?  Er  vi  skyldige,  når  der  på  vor  vej 
anbringes  for  mange  ting  til  at  føre  os  på  afveje  —  for 
mange  penge  at  bruge,  for  mange  ledige  timer,  for  mange 
lidenskabelige  film,  og  —  for  mange  forældre,  som  ikke  er 
hjemme? 

Børn  og  unge  laver  ikke  filmene,  de  skriver  ikke  bøgerne, 
de  tegner  ikke  de  morsomme  billeder  af  gangstere  og  for- 
brydere, de  laver  ikke  spiritussen,  de  ejer  ikke  barerne, 
de  fremstiller  ikke  de  piller,  som  sløver  hjernen.  Alt  dette 
bliver  gjort  af  voksne  mennesker  —  for  vindings  skyld.« 

Jeg  var  til  en  konference  i  Texas,  da  et  lille  skrift,  uddelt 
af  Houstons  politiafdeling,  blev  rakt  mig.  Det  bar  overskrif- 
ten: »Tolv  måder  at  opdrage  forbryderiske  børn  på.« 

De  tolv  måder  er: 

1.  Begyndende  med  barndommen,  så  giv  et  barn  alt, 
hvad  det  ønsker.  På  den  måde  vil  det  vokse  op  til 

at  tro,  at  verden  skylder  det  en  sksistens. 

2.  Når  det  lærer  uartige  ord,  så  le  ad  det.  Det  vil  få 
barnet  til  at  tro,  at  det  er  sjovt,  og  opmuntre  det  til 
at  lære  endnu  værre  ord,  som  vil  få  dig  til  at  gå  bag- 
over. 

3.  Giv  det  aldrig  nogen  åndelige  lærdomme;  vent,  til 
det  er  21  år  gammelt,  og  lad  det  så  bestemme  for 
sig  selv. 

4.  Undgå  at  bruge  ordet  »forkert«.  Det  kan  udvikle  et 
skyldkompleks.  Det  vil  være  skyld  i,  at  han  senere, 


når   han   har   stjålet   en   bil,   tror,   at    samfundet   er 
imod  ham,  at  han  er  blevet  udskudt. 

5.  Saml  alt  det  op,  som  det  lader  ligger  rundt  omkring: 
bøger,  sko,  tøj.  Gør  alt  for  det,  så  det  vil  få  erfaring  i 
at  kaste  alt  ansvar  på  andre. 

6.  Lad  det  læse  alt,  hvad  det  kan  få  fat  i.  Vær  meget 
omhyggelig  med,  at  de  spisegrejer  og  glas,  det  bruger, 
er  steriliserede,  men  lad  blot  dets  ånd  blive  mættet  af 
den  sletteste  »føde«. 

7.  Skændes  ofte  i  børnenes  nærværelse.  På  den  måde  vil 
de  ikke  blive  altfor  chokerede,  når  hjemmet  senere 
bliver  opløst 

8.  Giv  barnet  alle  de  lommepenge,  som  det  ønsker,  lad 
det  aldrig  selv  tjene  dem.  Hvorfor  skulle  det  have 
lige  så  svært  ved  at  få  tingene,  som  du  selv  har 
haft  det? 

9.  Tilfredsstil  ethvert  af  dets  krav  om  mad,  drikke  og 
bekvemmelighed.  Sørg  for,  at  ethvert  sanseligt  ønske 
bliver  opfyldt.  Afslag  kan  føre  til  skuffelse. 

10.  Stå  på  barnets  side  imod  naboer,  lærere  og  politiet. 
De  har  alle  noget  imod  dit  barn. 

11.  Når  det  kommer  i  vanskeligheder,  så  undskyld  dig 
selv  ved  at  sige:  »Jeg  kunne  aldrig  klare  ham.« 

12.  Forbered  dig  på  en  lille  sorg;   du  vil  være  skikket 
til  at  få  den. 

Hvordan  kan  vi  opbygge  den  tro,  ved  hvilken  børnene 
kan  vokse  op  og  »vandre  retskaffent?« 

1  TIME  MAGAZINE  var  der  fornylig  en  udtalelse  af 
oberst  John  Glenn,  astronauten,  som  svar  på  et  spørgsmål, 
som  kongresmanden  Alexander  Wiley  stillede  ham.  Wiley 
spurgte:  »Hvad  var  Deres  tanker  angående  tro,  da  De  be- 
vægede Dem  gennem  himmelrummet?«  Oberst  Glenn  sva- 
rede meget  ydmygt:  »Jeg  kan  ikke  sige,  at  jeg  sidder  og 
beder,  medens  jeg  er  ude  i  rummet.  Man  har  meget  travlt. 
Min  religion  er  ikke  en  »udryknings-religion«;  (jeg  ønsker 
1  skal  lægge  mærke  til  dette  —  ikke  en  udryknings-religion) 
ikke  en,  som  man  henvender  sig  til  i  nødstilfælde.  Jeg  har 
haft  fred  med  min  Skaber  i  en  lang  årrække,  så  jeg  havde 
ingen  særlige  bekymringer  i  dette  tilfælde.« 

Jeg  ville  ønske,  I  kunne  fatte  den  fulde  betydning  af 
dette.  Det  er  ikke  kendskabet  til  Gud,  som  frelser  men- 
nesker, ikke  det  litterære  kendskab. 

Præsident    Joseph    F.    Smith    sagde,    at    Satan    besidder 


142 


langt  mere  kundskab  end  vi  gør,  men  han  har  ingen  in- 
telligens, for  så  ville  han  være  lydig  imod  sandhedens  og 
rettens  principper. 

Præsident  Smith  udtalte  videre:  »Jeg  kender  mænd,  der 
har  kundskab  om  evangeliets  principper  lige  så  vel  som  vi 
har.  De  er  udmærkede,  men  de  mangler  den  virkelige  dyg- 
tighed, som  kommer  af  ren  intelligens.  De  vil  ikke  accep- 
tere denne  og  vise  lydighed  imod  den.  Ren  intelligens  består 
ikke  blot  af  kundskab,  men  også  af  evnen  til  virkelig  at 
gøre  brug  af  denne  kundskab.« 

En  yndig  ung  pige,  som  kæmpede  for  at  blive  herre  over 
fristelserne,  fandt  ud  af  det  på  denne  måde:  »Herren 
sagde  ikke:  »Hvis  I  kender  mig,  så  hold  mine  befalinger.« 
Han  sagde:  »Hvis  I  elsker  mig,  så  hold  mine  befalinger.« 
{Johs.  IA:  15).« 

Hvordan  kan  man  komme  til  at  elske  Gud,  Kirken  og 
sandheden?  Jeg  tror,  at  det,  som  kommer  nærmest  Guds 
kærlighed,  er  en  moders  kærlighed.  Hvorfor  elsker  en  mo- 
der sit  barn  eller  sin  baby,  som  hun  gør?  Det  er,  fordi  hun 
gør  så  meget  for  det.  Eller  gør  hun  så  meget  for  sit  barn, 
fordi  hun  elsker  det?  Hvis  I  vil  dvæle  lidt  ved  dette  spørgs- 
mål, vil  I  komme  til  den  faste  konklusion,  at  grunden  til,  al 
en  moder  elsker  sit  lille  barn,  er  den,  at  hun  i  begyndelsen 
næsten  gav  sit  liv  for  det.  Hver  lime  i  døgnet  (ikke  kun  i 
barndommen)  har  hun  omsorg  for  sit  barn.  Hun  elsker  det, 
fordi  hun  giver  sig  selv  så  fuldstændigt  til  det.  Hvis  vi  vil 
lære  at  elske  Gud,  må  vi  lære  at  give  os  selv  fuldstændigt 
i  Hans  tjeneste.  Hvis  vi  vil  lære  at  elske  sandheden,  må  vi 
lære  at  elske  den  ved  at  give  os  selv  fuldstændigt  til  den, 
og  det  samme  gælder  Kirken. 

Johannes  siger  det  på  en  meget  rammende  måde:  »Vi 
elsker  Ham,  fordi  Han  elskede  os  først.  Hvis  nogen  siger: 
»Jeg  elsker  Gud«  og  hader  sin  broder,  så  er  han  en 
løgner;  thi  den,  der  ikke  elsker  sin  broder,  som  han  har 
set,  han  kan  ikke  elske  Gud,  som  han  ikke  har  set.«  (1. 
Johs.  A, :19— 20). 

Mary  Martin  synger  denne  sang  i  »Sound  of  Music«: 

En  klokke   er  ikke  en  klokke,  før  du  ringer  med   den, 

en  sang  er  ikke  en  sang,  før  du  synger  den. 

Kærlighed  blev  ikke  lagt  i  dit  hjerte  for  at  blive  der, 

kærlighed  er  ikke  kærlighed,  før  du  giver  den  bort. 

Derfor  var  det,  at  Herren  sagde  til  os,  at  vi  skulle  lære 
at  elske  vor  næste  som  os  selv.  Den,  som  lukker  sig  selv 


inde  med  en  kærlighed,  som  ikke  kan  finde  noget  udtryk, 
vil  ikke  være  i  stand  til  at  lære  nogen  at  leve  retskaffent. 
Kærlighed  er  ikke  den  slags  kærlighed,  der  frelser,  før  man 
giver  den  bort  til  andre. 

En  lille  dreng  sagde  til  sin  moder  efter  en  vidunderlig 
juleaften,  og  idet  han  kyssede  hende  godnat:  »Mor,  hvorfor 
kan  vi  ikke  have  juleaften  i  vores  hus  hver  aften?  Vi  har 
et  lykkeligt  hjem,  har  vi  ikke,  Mor?« 

I  ved,  at  det  mest  afskrækkende  for  et  barn  er  at  miste 
sin  plads  i  den  evige  familiekreds.  Gud  give  styrke  til 
hjemmene  for  sit  folk!  Et  barn,  der  har  smagt  hjemmelivets 
sødme,  vil  tøve,  før  det  begiver  sig  ud  i  noget,  der  vil  nægte 
det  retten,  til  at  tilhøre  sin  vidunderlige  familie. 

Herren  sagde:  »Men  jeg  siger  jer:  Elsk  jeres  fjender,  vel- 
sign dem  ,som  forbander  jer,  gør  godt  imod  dem,  som  hader 
jer,  og  bed  for  dem,  som  forfølger  jer.«   (Matt.  5:AA). 

Har  I  nogensinde  prøvet  at  have  en  »omvendt  jul«?  Prøv 
det  næste  jul.  Prøv  at  sende  jeres  fineste  julekort  til  de 
mennesker,  I  tror  ikke  kan  lide  jer,  og  se  så,  hvad  der  sker. 
I  vil  få  nogle  af  jeres  største  oplevelser.  Jeg  har  prøvet 
det.  Jeg  prøvede  det  med  mine  politiske  venner.  Jeg  fandt 
nogle  mænd,  som  næppe  ville  tale  til  mig;  efter  at  de  havde 
modtaget  mit  kort,  var  isen  brudt,  og  jeg  havde  vundet  nye 
venner. 

En  pige  hadede  sin  stedmoder  med  stor  nidkærhed.  Hun 
ønskede  aldrig  at  se  hende  igen.  Da  hun  var  færdig  med 
at  lette  sit  hjerte,  sagde  jeg:  »En  af  de  nærmeste  dage  går 
du  ned  og  køber  den  smukkeste  julegave,  du  kan  købe 
til  din  stedmoder  og  til  lille  Jeannie,  din  stedsøster.  Jule- 
morgen kan  du  give  dem  det.« 

Hun  sagde  :»Jeg  tror  ikke  jeg  vil,  men  jeg  vil  tænke  over 
det.«  Efter  jul  udtrykte  hun  sin  glæde  over  at  lege  »om- 
vendt jul«.  Stedmoderen  åbnede  sine  arme,  hun  græd  og 
bad  om  tilgivelse.  Prøv  det  selv! 

En  eller  anden  har  sagt:  »Den,  som  tillader  sig  selv  at  blive 
forhånet,  fortjener  det«.  Vil  I  tænke  lidt  over  dette?  Når  I 
er  færdige  med  det,  er  I  i  stand  til  at  forstå  noget  af  dyb- 
den i  det  emne,  som  er  blevet  fremført,  opfordringen  til 


lærere  og  lærerinder  i  Kirken: 


Jeg  vil  ære  mit  kald  til  at 


hjælpe  børnene  at  vandre  retskaffent  for  Herren.« 

Jeg  beder  ydmygt  om,  at  vi  alle  vil  gøre  dette,  i   Jesu 
Kristi  navn.  Amen. 


Nyt  oplag  er  nu  udkommet  af 

KRGDSLÆBERINDERNE8 


åudsåaÅ 


Vor  Frelser  Taler 


»Vær  frimodige.«   (Matt.  U:27). 

Formål:  At  slå  fast,  at  ved  at  bringe  hjælp  og  trøst  til 
andre,  finder  vi  selv  glæde. 

Dette  budskab  er  en  hilsen,  som  Kristus  ofte  anvendte 
for  at  opmuntre  dem,  Han  omgikkes.  »Vær  frimodig«  sagde 
Han  til  den  mand  ,som  er  lammet.  (Matt.  9:2).  »Vær  fri- 
modig« (Mark.  6:50),  råbte  Han  ud  til  de  bange  disciple, 
da  Han  kom  hen  imod  dem,  vandrende  på  bølgerne,  den- 
gang deres  skib  blev  kastet  hid  og  did  af  vind  og  bølger. 
Dengang,  da  Paulus  prædikede  i  Jerusalen  og  blev  stærkt 
forfulgt,  »stod  Herren  for  ham  om  natten  og  sagde:  »Vær 
frimodig,  Paulus.««  (Ap.  G.  23:11). 

De  samme  ord  udtalte  Han  til  disciplene  for  at  trøste 
dem,  dengang  deres  hjerter  var  bedrøvede  ved  meddelelsen 
om,  at  de  snart  skulle  skilles  fra  deres  elskede  Mester; 
for  Han  havde  sagt  til  dem:  »Nu  går  jeg  til  ham,  som  har 
sendt  mig  .  .  .  fordi  jeg  har  sagt  disse  ord  til  jer,  har  sor- 
gen fyldt  jeres  hjerter.«  (Joh.  16:5 — 6).  Han  vidste,  at  det 
var  naturligt  for  disciplene  at  være  bedrøvede,  men  han 
vidste  også,  at  sorg  og  skuffelse  kan  erstattes  med  lykke, 
og  derfor  sagde  Han  til  dem:  ».  .  .  men  jeres  sorg  skal  ven- 
des til  glæde.  Når  kvinden  føder,  sørger  hun,  fordi  hendes 
time  er  kommen,  men  når  hun  har  født  barnet,  tænker  hun 
ikke  mere  på,  hvad  hun  har  lidt  ,af  glæde  over  at  et  men- 
neske er  født  til  verden.«    (Joh.  16:20—21). 

Her  er  en  lektie,  vi  alle  kan  tage  til  os,  nemlig,  at  det 


er  muligt  for  os  at  vænne  os  til  at  se  på  de  smukke  ting 
i  livet  og  at  lære  at  slette  de  ubehagelige.  Som  en  forfatter 
har  udtrykt  det:  »Glem  aldrig,  at  hvert  eneste  minut,  man 
tilbringer  i  mismods  mørke,  er  lige  så  megen  tid  tilbragt 
borte  fra  lys  og  liv.« 

Kristi  filosofi  kunne  man  kalde  for  glad  visdom.  Den 
fører  en  til  lykkens  vej,  som  er  virkelig  og  permanent. 

Og  dog  er  der  dem,  som,  fordi  Frelseren  måtte  gennem 
jordelivet  med  de  samme  sorger,  som  menneskene  kender, 
skildrer  Ham  som  »en  sorgens  mand  kendt  med  smerte.« 
Sådan  en  vurdering  er  ensidig.  Hvorledes  kunne  Han  lede 
os  ind  på  lykkens  vej  uden  selv  at  være  lykkelig;  hvor 
kan  man  tro,  at  Han  kendte  til  vore  sorger,  men  ikke  til 
vore  glæder!  Hvorledes  kunne  Kristus  gå  omkring  og  gøre 
godt  uden  selv  at  føle  glæde? 

En  vis  kvinde  sagde  engang  ,at  hver  gang  hun  følte 
sig  nedslået,  gik  hun  ud  og  fandt  en  eller  anden,  som 
trængte  til  hjælp  eller  trøst,  med  det  resultat,  at  hun 
vendte  hjem  med  følelsen  af  selv  at  være  blevet  ophøjet. 
Når  Hjælpeforeningens  søstre  med  forstående  hjerter  går 
ind  i  et  hjem,  hvor  der  er  sygdom  eller  sorg  og  yder  deres 
barmhjertighedsgerning,  kan  det  ikke  andet  end  få  både 
modtagerne  og  dem  selv  til  at  føle  sig  lykkeligere. 

Man  bør  udvikle  en  lykkelig,  afslappet  tilstand  i  sit  sind 
til  trods  for  ugunstige  omstændigheder.  Kort  sagt,  man 
bør  vænne  sig  til  at   »være  frimodig«. 


De  lo  egenskaber  hos  ledere 


af  Bruce  B.  Clark 


Mange  egenskaber  forener  sig  om  at  skabe  en  god  leder, 
men  to  egenskaber  står  over  alle  andre  hos  den  virkelig 
beundringsværdige  leder. 

Den  ene  er  modet  til  at  gå  fuldstændig  ind  for  sagen, 
modet  til  uophørlig  at  være  sand  mod  sin  overbevisning, 
modet  til  at  tro  så  stærkt  på  de  rigtige  principper,  at  man 
lever  privat  og  offentligt  efter  disse  principper,  taler  sandt 
efter  dem  ,og  til  alle  tider  leder  og  styrer  i  overensstem- 
melse med  dem. 

Den  anden  er  den  smukke  kombination  af  ydmyghed  og 
takt,  som  får  enhver  til  at  blive  klar  over,  at  den  leder, 
man  beundrer,  elsker  Gud,  elsker  sandheden  og  elsker 
folk  —  at  han  har  forståelse  for  enhver  menneskelig  per- 
sonligheds hellige  værdi.  Akkurat  ligesom  sandhedens 
styrke  er  større  end  falskhedens  styrke,  således  er  kærlig- 
hedens ledelse  større  end  frygtens  ledelse.  Den  magt,  som 
løfter  en  menneskelig  sjæl  op,  er  større  end  den  magt,  som 
slår  den  ned. 

Hvis  man  har  den  første  egenskab,  med  stærke  overbevis- 
ninger, men  mangler  den  anden  egenskab,  med  ydmyghed 
og  kærlighed  og  takt,  kan  man  være  en  stærk  leder,  men 
vil  ikke  være  en  god  leder.  Man  vil  herske  gennem  frygtens 
kraft  og  sin  stillings  autoritet,  men  ikke  gennem  kærlighe- 
dens magt  og  karakterens  ædelhed.  Hvis  man  har  den  an- 
den egenskab,  ydmyghed  og  kærlighed  og  takt,  men  ikke 


den  første  egenskab,  stærke  og  hævdede  overbevisninger, 
kan  folk  måske  godt  lide  en  og  endda  elske  en,  men  man 
vil  snarere  være  en,  der  følger  efter,  end  den  ledende. 

Begge   egenskaber  er   nødvendige  for   den   ideelle   leder. 

At  sige  alt  dette  er  naturligvis  kun  at  gentage  med 
nye  ord,  hvad  der  blev  fremhævet  så  tydeligt  af  Joseph 
Smith  for  mere  end  hundrede  år  siden: 

»Se,  mange  er  kaldede,  men  få  er  udvalgt.  Og  hvorfor 
er  de  ikke  udvalgt? 

Fordi  deres  hjerter  er  de  verdslige  ting  hengivne,  og  de 
tragter  efter  menneskelig  ære,  så  de  ikke  kan  lære  denne 
ene  lektie: 

At  præstedømmets  rettigheder  er  uadskilleligt  forbundet 
med  himlens  kræfter,  og  at  himlens  kræfter  ikke  kan  kon- 
trolleres eller  bruges  uden  ved  retfærdighedens  grundsæt- 
ninger. 

.  .  .  Ved  sørgelig  erfaring  har  vi  lært,  at  det  ligger  i  næ- 
sten alle  menneskers  natur  og  tilbøjelighed,  så  snart  de 
formoder  ,at  de  har  fået  en  smule  myndighed,  da  straks 
begynde  at  udøve  uretfærdigt  herredømme   .  .  . 

Ingen  magt  eller  indflydelse  kan  eller  bør  udøves  i  kraft 
af  præstedømmet  uden  gennem  overbevisning,  langmodig- 
hed, mildhed,  sagtmodighed  og  uskrømtet  kærlighed.«  (L.  & 
P.  121:3*— 36,  39,  41). 

(Fra  Improvement  Era). 


144 


333333333333333333333333333333333333333333333333333333333333333333333333333 

PRÆSTEDØMMET 


333333333333333333333333333333333333333333333333333333333333333333333333  333 

Udarbejd  ophøjelse  i  fællesskab 


I  1830  havde  menneskene  kun  lidt  begreb  om  de  store 
evangeliesandheder,  der  vedrører  familielivet.  Som  det  blev 
forstået  den  gang,  giftede  mænd  og  kvinder  sig,  fik  børn 
og  til  rette  tid  afgik  de  ved  døden.  Man  tænkte  i  den  tids 
trosbekendelser  kun  lidt  på,  at  disse  slægtskabsforbindel- 
ser  strakte  sig  ud  over  graven.  De,  hvis  oplevelser  var  lyk- 
kelige, håbede,  at  de  på  en  eller  anden  måde  ville  fortsætte 
ud  over  døden,  men  de  havde  ingen  vished  for,  at  det  ville 
ske. 

Takket  være  Guds  åbenbaringer  til  sin  Profet,  har  vi  nu 
sandheden.  Og  sandheden  er  vidunderlig.  Ægteskabet  fort- 
sætter virkelig  efter  døden,  og  forældreskabet  også.  De 
betingelser,  hvorved  denne  strålende  tilstand  kan  opnås,  er. 
velkendte  for  alle  sidste  dages  hellige.  Vi  ved  udmærket,  at 
alle  vil  få  udødelighed,  men  at  evigt  liv  vil  være  at  leve  i 
Guds  nærhed. 

De  grundlæggende  faktorer  ved  ophøjelse  i  evigheden  om- 
fatter en  mand,  hans  ægteviede  hustru  og  den  beseglende 
magt,  der  udøves  af  den  bemyndigede  i  templet.  Når  parret 
én  gang  er  beseglet,  kan  det  gå  fremad  og  sammen  udar- 
bejde deres  ophøjelse.  Dette  er  begyndelsen  til  familien. 

De  fleste  af  de  ting,  der  endnu  skal  gøres,  er  ganske 
enkle  i  deres  natur.  Lad  os  anføre  nogle  af  dem: 

Elsk  hverandre.  Dette  er  ikke  en  kostbar  vej  til  succes, 
men  den  er  vigtig  for  et  lykkeligt  resultat.  Den  kommer  ved 
opmærksomhed,  mildhed,  blidt  udtalte  ord  —  selv  under 
en  diskussion  —  respekt  for  hinandens  rettigheder  og  me- 
ninger. 

Respektér  børnene  i  deres  rettigheder  og  privilegier.  For- 
ældrene må  respektere  børnene  i  deres  rettigheder  og  pri- 
vilegier, men  først  må  de  lære  børnene  disse  rettigheder 
og  privilegier.  Børnene  har  ingen  mulighed  for  at  vide,  hvad 
der  ventes  af  dem  i  retskaffenhed,  med  mindre  forældrene 
underviser  dem.  Respekt  for  rettigheder  og  at  definere  ret- 
tighederne er  forældrenes  ansvar.  Evangeliets  love  er  gode 
vejledere  for  denne  vigtige  faktor. 


Praktisér  etferlevelsen  af  evangeliets  principper.  Der  er 
mange  principper,  vi  nævner  blot  nogle  få: 

Loyaliiet  mod  grenens  og  distriktets  ledere.  Dette  lærer 
man  børnene  ved  sit  eksempel. 

Lydighed  mod  kaldelser,   som  man  får  fra   lederne. 

Praktisér  følgende: 

1.  Familien  overværer  nadvermødet. 

2.  Indskrivning  i  de  forskellige  hjælpeorganisationer  og 
tilstedeværelse  ved  de  programmer,  der  passer  til  de 
pågældende  aldersgrupper. 

3.  Overholdelse  af  sabbatdagen. 

4.  Betaling  af  fasteoffer. 

5.  Betaling  af  tiende  af  al  indtægt. 

6.  Støtte  til  Kirkens  organiserede  arbejde  med  at  op- 
fylde forpligtelsen  til  at  forkynde  evangeliet  til  alle 
nationer  og  folk,  undervise  de  hellige,  og  udføre 
arbejde  for  de  døde. 

I  alle  disse  arbejder  kan  hjælpeorganisationerne  hjælpe, 
men  vejledningen  af  børnene  vedbliver  stadig  først  og  frem- 
mest at  være  forældrenes  ansvar.  Familie-hjemmeaften  er 
nu  i  gang  for  at  give  forældrene  den  mulighed,  de  har  brug 
for,  til  at  udføre  dette  kæmpemæssige  arbejde.  Disse  ugent- 
lige møder  er  ikke  det  sted,  hvor  lektierne  praktiseres, 
hien  det  er  de  tidspunkter,  hvor  bevæggrundene  til  de  hand- 
linger, der  skal  udføres,  forklares,  og  de  skridt,  der  skal 
tages,  planlægges.  Her  taler  forældre  og  børn  ud  om  de 
evige  principper,  der  vejleder  dem,  har  en  glad  tid  sam- 
men, og  planlægger  aktiviteter,  der  yderligere  kan  udvikle 
dem  ved  udøvelsen  af  de  evige  familiesager. 

Kloge  fædre  og  mødre  vil  afholde  familieaften  og  lære 
børnene  dens  lektier.  Ud  fra  dette  enkle  møde  vil  strøm- 
me en  atmosfære,  der  får  familiesagerne  til  at  glide  let. 
Gnidning  og  spænding  vil  blive  reduceret  og  til  sidst  for- 
svinde, og  familien  vil  være  på  vej  til  at  modtage  evigt  liv. 

(Fra  Improvement  Era). 


Fra  ældsters  Kvorum  1  og:  2  Jydske  distrikt 


Kvorum  går  til  aktion 

Ungdomsstævnet  nærmer  sig  med  stærke  skridt,  og  vi  hå- 
ber, at  det  må  blive  en  uforglemmelig  oplevelse  for  alle 
deltagerne. 

For  dem,  der  arbejder  med  arrangementet,  betyder  det 
meget,  at  alt  klapper,  så  det  er  meget  vigtigt,  at  vi  allerede 
nu  melder  vor  deltagelse. 

Ældsternes  kvorum  1  og  2  jydske  distrikt  har  i  anled- 
ning af  Ungdomsstævnet  indkøbt  50  luftmadrasser  af  en 
meget  fin  kvalitet,  og  vi  håber  at  kunne  udleje  alle  ma- 
drasserne til  stævnedeltagerne. 

Fremover  vil  Kvorummet  være  i  stand  til  at  udleje  luft- 
madrasser til  Kirkens  medlemmer  ved  konferencer  og  an- 
dre begivenheder.  Madrasserne  kan  også  lejes  ud  til  cam- 
pingture og  lignende,  men  kan  dog  i  denne  omgang  først 
lejes  efter  Stævnet. 

Vi   håber   inden   for   Kvorummet,   at   dette   initiativ   må 


møde  god  tilslutning,  så  vi  kan  opfylde  to  gode  formål  med 
dette  projekt. 

1.  at  kunne  udleje  luftmadrasser  til  en  rimelig  pris  til 
Kirkens  medlemmer  og  andre  interesserede. 

2.  At  give  Kvorum  ikke  alene  ekstra  arbejde,  men  også 
en  ekstra  indtægt. 

Gennem  frivilligt  kontingent  til  Kvorum  og  lån  fra 
brødrene  er  midlerne  skaffet  til  veje  ved  anskaffelse  af 
luftmadrasser,  og  vi  forventer,  at  disse  penge  kommer 
tilbage  til  Kvorum  med  renter. 

Henvendelse  om  leje  af  madrasser  kan  ske  til  kvorums- 
præsidenter  og  gruppeledere  i  de  respektive  Jydsk-Fynske 
grene. 

For  ældsters  Kvorum  1  og  2 

Broder  Vagn  Darre,  Silkeborg. 
Broder  Johannes  A.  Sørensen,  Esbjerg. 

GARMENTS 


Søskende,  som  har  været  i  Templet,  kan  hos  deres 
grenspræsident  få  en  prisliste  over  garments  med  oplys- 
ninger om,  hvor  og  hvorledes  de  kan  købe  deres  garments. 

I  København  sælges  garments  ved  søster  Inger  Kyhlensø 
onsdag  fra  kl.  12 — 18  i  kirken,  Priorvej    12,  F. 


Vi  siger  i  denne  måned  til  lykke  til  følgende  søskende: 
København  Centrum   Gren: 

Dagmar  Johanne  Jørgensen,  Peter  Bangsvej  270,  70  år 
den  1.  juni. 

Aarhus: 

Jes  Severin  Jensen,  75  år  den  11.  juni. 

Faaborg: 

Harald  Holm,  65  år  den  20.  juni. 

Guldbryllup  i  København: 

Fredag  den  25.  juni  fejrer  broder  og  søster  Niels  og 
Skyida  Hendriksen,  Enghavevej  180,  guldbryllup.  Stjernen 
ønsker  hjertelig  til  lykke. 

Bryllup  i  Amerika: 

Tidligere  missionærer  i  den  danske  mission,  Rudi  G.  Pe- 
tersen og  Sharon  Lee  Hopkins,  er  den  27.  maj  blevet  viet 
i   Salt  Lake  Templet.   Stjernen  ønsker  hjertelig   til  lykke! 


Vi  bringer  hermed  et  billede  af  brudeparret  Solveig 
Thrane  og  Ib  Rasmussen,  som  den  6.  april  blev  viet  i  temp- 
let i  Schweiz. 


Bryllup  i  Aalborg: 

Den  17.  april  viedes  i  Aalborg  søster  Iris  Andersen  Falden 
til  Palle  Franck.  Stjernen  ønsker  hjertelig  til  lykke! 

VELSIGNELSES: 
Nordsjælland  Gren:  25.  april: 

Leif  Jensen  og  Grethe  Inger  Kyhlensø  Jensens  tvillinge- 
børn, Vibeke  Jeanette  Jensen  og  I^eif  Preben  Jensen,  vel- 
signet af  henholdsvis  broder  Ragner  Herbert  Brun  og  bro- 
der Per  Meilsøe. 
København  Søndre  Gren:  4.  april: 

Preben  Svend  Leif  Steenberg  Petersens  og  Kirsten  Her- 
mansen Petersens  datter,  Anne-Grethe  Steenberg  Petersen, 
velsignet  af  broder  Vagn  Thorvald  Røder. 

Dallas  Jesper  Andersons  og  Kerstin  Margretha  Håkans- 
son Andersons  søn,  Leif  Erik  Anderson,  velsignet  af  sin 
fader. 

København  Centrum  Gren:  4.  april: 

Ole  Hansens  og  Anitta  Zola  Hansens  to  døtre,  Helle  Zola 
Hansen  og  Gitta  Zola  Hansen,  begge  velsignet  af  broder 
Knud  Hentzen. 


Nye  organister  i  Tabernakelkoret: 

Ved  den  sidst  afholdte  Generalkonference  i  Salt  Lake  City 
blev  der  foretaget  nogle  hovedændringer  blandt  Tabernakel- 
korets organister. 

Alexander  Schreiner,  der  har  virket  som  organist  i  Ta- 
bernaklet siden  7.  april  1924,  blev  udnævnt  til  »Tabernaklets 
chef-organist«. 

Frank  W.  Asper,  der  har  virket  som  organist  i  Tabernak- 
let siden  sin  officielle  kaldelse  den  24.  april  1924,  har  truk- 
ket sig  tilbage  og  har  fået  titlen  »Tabernakel-organist- 
emeritus«. 

Som  nye  tabernakel-organister  blev  opretholdt  Robert  W. 
Cundick,  professor  i  musik  ved  Brigham  Young  Universi- 
tetet, og  Roy  M.  Darley,  assisterende  tabernakel-organist 
siden  12.  april  1947. 

Hilsen  fra  Amerika: 

Tidligere  missionær  i  den  danske  mission,  Peter  C. 
Knudson,  og  hans  hustru  sender  fra  deres  hjem  i  Brigham 
City,  Utah,  de  hjerteligste  hilsner  til  alle  søskende  i  den 
danske  mission. 


Ordinationer: 
Aalborg:  25.  april: 


Til: 


Holger  Pedersen 

Ældste 

Frank  Munk  Johannesen 

Ældste 

Leif  Børge  Klitgaard 

Ældste 

København  Centrum  Gren:  21 

februar: 

Helge  Madsen 

Præst 

28.  februar: 

Knud  Helmuth  Johansen 

Præst 

Esbjerg:  25.  april: 

Karl  Ove  Ilskov. Nielsen 

Ældste 

Ordineret  af: 

Broder  Jørgen  Ringheim 
Missionspræsident  R.  Earl  Sorenson 
Broder  Tom  Asmussen 


Broder  Bent  G.  Lindhardt 
Broder  Kai  Krammer 
Broder  Tom  Asmussen 

DØDSFALD: 
Aarhus: 

Den  18.  april  døde  broder  Harald  Arndt,  65  år  gammel, 
og  blev  begravet  under  Kirkens  ledelse  den  24.  april.  Æret 
være  broder  Arndts  minde! 


Odense: 

Den  5.  april  døde  søster  Annine  Petrine  Kristine  Jantzen, 
92  år  gammel.  Æret  være  søster  Jantzens  minde! 


Dåb: 

Aalborg:  15.  april: 

John  Henriksen 

København  Søndre  Gren:  29.  marts: 
Per  Frausing  Jacobsen 
Lilian  Agnes  Jacobsen 

København  Nordre  Gren:  10.  april: 
Hulda  Marie  Gerlardi  Dietz 

Aarhus:  3.  april: 

Ernst  Mathias  Theodor  Christensen 

Judith  Christensen 

John  Christensen 

Emmy  Christensen 


Døbt   af: 

Broder  Frank  Johannesen 


Broder  Svend  Aage  Sønderby 
Broder  Svend  Aage  Sønderby 


Ældste  Paul  Robbins 


Ældste  Roger  Petersen 
Ældste  Roger  Petersen 
Ældste  Roger  Petersen 
Ældste  Finn  Christensen 


Håndspålæggelse  ved: 

Broder  Jens  Lind  Jensen 


Ældste  Nile  Q.  Schow 
Ældste  John  A.  Sorensen 


Ældste  Greg  Collinwood 


Ældste  Finn  Christensen 
Ældste  Finn  Christensen 
Ældste  Finn  Christensen 
Ældste  Finn  Christensen 


Missionærforflyttelser: 

16.  april: 

Harold  J.  Johansen 
Rex  G.  Petersen 
Lynn  N. Jenson 
Glen  Hilton 
Max  Ricks 
Valor  Thompson 


Fra: 

Vejle 

Frederiksberg 

Frederiksberg 

Frederiksberg 

Østerbro 

Lyngby 


Til: 

Amager 

Bornholm 

Vesterbro 

Østerbro 

Roskilde 

Slagelse 


Bruce  Nielsen 
Dennis  Stowell 
Freddie  Christensen 
Paul  Paystrup 
Svend-Erik  Irvold 
Stephen  Poulsen 
Floyd  Garrison 
Bruce  Hanecy 


Frederiksberg 

Bornholm 

Svendborg 

Vesterbro 

Nørresundby 

Slagelse 

Sønderborg 

Lyngby 


Herlev 

Glostrup 

Herning 

Vejle 

Sønderborg 

Svendborg 

Aalborg 

Aalborg 


Missionærafløsninger: 

Følgende  missionærer  er  blevet  hæderlig  afløst  fra  deres 
arbejde  i  den  danske  mission: 

30.  april:  Richard  C.  Poulsen  fra  Salt  Lake  City,  Utah, 
efter  sidst  at  have  arbejdet  i  Fredericia.  Ældste  Poulsen 
blev  afløst  to  måneder  for  tidligt  på  grund  af  sygdom. 

7.  maj:  Grant  Gundestrup  fra  Napa,  California,  efter  sidst 
at  have  arbejdet  i  Viborg. 

Steven  N.  Streeper  fra  Pocatello,  Idaho,  efter  sidst  at 
have  arbejdet  på  Amager. 

14.  maj:  Kage  Lucille  Burlee  fra  Spanish  Fork,  Utah, 
efter  sidst  at  have  arbejdet  i  Aarhus. 

20.  maj:  Nile  Q.  Schow  fra  Salt  Lake  City,  Utah,  efter 
sidst  at  have  arbejdet  i  Birkerød. 


Rulon  LaMoyne  Skeem  fra  Inkom,  Idaho,  efter  sidst  at 
have  arbejdet  i  Randers. 


Missionærankomster: 

Med  S.A.S.  via  New  York  er  følgende  missionærer  den 
4.  maj  ankommet  til  den  danske  mission: 

Chesley  T.  Blackham  fra  Moroni,  Utah,  beskikket  til  at 
arbejde  i  Viborg. 

Poul  Allen  Thuesen  fra  South  Gate,  California,  beskikket 
til  at  arbejde  i  Odense. 

Den  14.  maj  er  søster  Kirsten  Gerda  Nielsen  fra  Køben- 
havn blevet  kaldet  som  missionær  og  beskikket  til  at  ar- 
bejde i   Silkeborg. 


Chesley  T.  Blackham 


Paul  A.  Thuesen 


Kirsten  Gerda  Nielsen 


Kaye  Lucille  Burfee 


...,""  : 


Richard  C.  Poulsen 


Grant  Gundestrup 


Steven  N.  Streeper 


Nile  Q.  Schow 


Rulon  L.  Skeem 

Billetter  til  originalpriser:  TOG,  FLY,  SKIB,  hotel- 
reservationer, forsikringer,  valuta  m.  m.  Individuelle 
rejser,  selskabsrejser. 


røgGENSENS 

JERNBANEGADE  7  -  KØBENHAVN  V. 
TLF.  (01)  15  95  80 

Ryesgade  20  -  Århus  C.  -  TIf.  (061)  2  99  66 


I    \|MM'flllO<l<   I 


splinterny  —  til  speciel  pris  —  glimrende  til  europatur  — 
eller  en  tur  over  Atlanten.  Kan  derefter  sælges  til  overpris. 
Kontakt  MOGENS  —  HE  3280. 


TAPET 


© 


Biler,  så  er  det  her  det  foregår.  Specialitet  er  stadig  fol- 
kevogne, men  andre  mærker  haves  også. 

Venlig  hilsen 
Mogens  -  HE  3280 


H.  P.  BALTZER 

Begravelsesforretning 

(Vanløse   Ligkistemagasin) 

Begravelser  ordnes  overalt  -  egen   rustvogn 

Jyllingevej  8  -   København   -   (01)71  75  01 


DM  OPLAGTE  GAVEIDE!!! 

En  grammofonplade  med 

»THE  v| \«.I \«.  OTOIC VIONS« 


Hjælp    missionærerne    med    at    udbrede    kendskabet    til  Overskudet  går  ubeskåret  til  bygningen  af  den  nye  kirke 

mormonerne,    forær    venner    og    bekendte    en    plade    med  på  Maglegårds   allé. 

»The  Singing  Mormons«. 

Du  har  dem  vel  selv?   Også  den  nye?  Skriv    i    dag    efter    prisliste:    Bent    Lindhardt,    Centrum 

Priser  fra  kr.  8,00 — 36,00.  Fås  både  i  mono  og  stereo.  Gren,  Priorvej  12,  København  F. 


* 


STOP  OP  -  OG  SLAP  AF 

—  og  invitér  Mor  i  teatret,  biografen  eller  med  ud  på 
Maglegårds  Allé  for  at  bygge,  medens  vi  passer  Deres  børn. 
Hele  fortjenesten  går  til  nyt  scenetæppe  i  G.U.F.-salen.  Ring 
i  god  tid  til  VA  3169  y  eller  eventuelt  30  54  94. 

Babysitter-ringen 
» Centrum-pigerne« 


Bil-lejlighed  til  Templet  i  juli  for  to  søstre  søges.  (03)  323 
Ølstykke  528. 


Tak  for  blomsterne  ved  min   datters  fødsel. 

Inga  Beyer  Jensen. 


Slægtsforskning  udføres  samvittighedsfuldt.  Britta  Brun, 
Solvej  8,  Ølstykke.  Telefon  (03)  323  Ølstykke  528. 


Hjertelig'   tak   til   alle,    som   glædede   mig   med    hilsener, 
blomster  og  gaver  på  min  fødselsdag. 

Anna  Kragh 

